Biotopoa - Berdea - Naturaz gozatu | Aukeratu Kostaldea\n“Kanala” hitzak beharbada gauza handiaren sentsazioa ematen du, baina ez da horrela. Zarautzen “kanala” deitzen badiogu ere, nahiko txikia da. “Kanala” deitzearena XX. mendearen hasieran egin ziren bokalea kanalizatzeko murruengatik izango da seguruenez.\nInguru horretan marea indarrez sartzen da eta ur gazia eta geza nahasten da. Bertaraino materialak, hondarra, harriak eta bestelako gauza asko arrastatzen dira, eta horrelako ur arreak, horrelako eguneroko desordenak –bi aldiz gazi, bi aldiz geza, eta gero lehor baita–, landareen bizitza zailagotu egiten du; ez ordea animali bizitza, era askotakoak eta ugari baitaude. Kaioak bezalako espezie oportunistak talde handitan biltzen dira, mokoarekin haizeari aurre eginez lumak orrazteko. Kuliskak itsas ertzean alde batetik bestera ibiltzen dira intsektu txikiak mokokatzen. Korrokoi tripazaleek ur uher hauek kolonizatzen dituzte ia denetik janez. Maskorren aztarnek adierazten digute beste izaki batzuk ere badaudela. Txirriak, zomorroak, barraskiloak, itsas arkakusoak eta abar kanaleko izaki tipikoak dira, eta batzuek beren aztarna uzten dute bertako zoru bigunetan.\nHondartzaren Iparraren eta Iñurritza ibaiaren ezkerraldearen artean, probintziako duna-sistema zabalena dago, 177.200 m2 ingurukoa. Horietako gehienak golf klubaren instalazioen barruan daude.\nBerriki egindako pasabide batek dunak bisitatu eta bertako landareak eta zortea izanez gero izaki txiki batzuk ere ikusten lagunduko digu.\nDunak formazio ahulekoak dira. Bertako landaredia kentzeak hondarra haizearen eskuetan uzten du, eta horrek duna hautsi egiten du ezinbestean.\nDunaren alde horretan, itsasoari begira bizi diren landareek asko sufritzen dute eguraldi zakarrarengatik.\nDunako landarediak eta animalia guztiek oso baldintza latzak jasan behar dituzte eta oso bizimodu zaila dute. Eboluzio urte asko behar izan dute horrelako bizimodu gogorrera ohitzeko, ia desertuko bizimodua baita: oso eguzkitsua egunez, urari eusteko zailtasunak eta hondar ale finak bere azal eta hostoen kontra astintzen dituen etengabeko haizearen kresala.\nLandareek hainbat sistema bilatu behar izan dituzte hondarraren sakonean hezetasuna bilatzeko edo bere hostoek –esponjak izango balira bezala– urari eusteko, baita kanal txikiak balira bezala kokatuz ihintz tantak zuzenean landarearen zurtoinera bideratzeko ere.\nDunetako fauna, hegaztiak, narrastiak, anfibioak eta intsektu txikiak ekosistema horren baldintza zailetara egokitu dira, eta ikusi nahiz behatzeko pazientzia handia eduki behar da; izan ere, gehienak beren ingurunearekin mimetizatu egiten dira, eta baten bati erreparatuz gero, ez itzazu beldurtu, argazkia atera eta eraman ezazu oroigarri polit bat.\nIñurritzako padura oso handia izan ez arren, ekosistemaren berezitasun guztiak gordetzen ditu. Berreskuratze fasean dago eta lehenbailehen berreskuratzea espero dugu denok. Pertsonak aldatu egiten dira, pentsamoldeak ere bai, eta duela urte batzuk zabortegi zenak, “zubiondoko zakarreta”, beste itxura bat du gaur egun.\nPaduraren landaredia oso berezia da, eta aniztasun handirik ez izan arren, aberastasun apartekoa du, bertan egunean bi marearen bisita onartu eta lokatzetan gelditutako kresalari aurre egiteko gai diren landareak bakarrik bizi baitira, baina aldi berean ur gezatara egokitu behar dira. Paduretako landarediak lehen mailako rola jokatzen du kanalaren eta paduraren ziklo biologikoan, eta ezinbestekoa da bertan bizi den faunarentzat.\nZumaia Gipuzkoa mendebaldeko kostaldean kokatzen da, Urola ibaiaren itsasoratzean. Herria mendi berdez eta itsaso urdinaz inguratuta dago. Itsasoaren indarrek etengabe moldeatzen dute itsasertza, eta parekorik ez duen labar eta harralde ikusgarriez osaturiko paisaia eratzen dute. Geologia-altxor horrez gain, Bizkaiko golkoko zenbait eraketa eta ekosistema aipagarri biltzen ditu Zumaiak. Esate baterako, Deba eta Zumaia arteko marearteko zabalgune ikusgarria -Biotopo Babestua izendatua- eta Urola itsasadarreko Batasuneko Garrantzizko Lekua.\nUrola itsasadarrak , Gipuzkoako kostaren zati mendebaldarrean dagoenak, Oikia eta Zumaia arteko Urola ibaiaren bokalea hartzen du. Azken zati honetan, meandroak irudikatzen ditu ibaiak, eskuin aldetik Artadiko mendi-hegalek babestutakoak; ezkerreko ibaiertzak, berriz, larre, baso eta partzialki urbanizatutako paduraz osaturiko ibar leuna islatzen du.\nZabalera urria eduki arren enklabeak estuarioetako paisaiaren irudikapen bat gordetzen du, giro aniztasuna barne, artadi kantauriarretatik ibai-basoko zatietara, txilardi-otadi oromediterraniarretatik sastrakadi halofiloetara, eta dunetako landareditik estuarioko larre gazietara.\nUdalak plan berezi baten bidez babesten duen eta Natura 2000 Sarean barneratuta dagoen ingurune honetan hiru eremu nagusi bereizten dira:\nSantiagoko dunak eta padura\nArtadi auzoko artadia\nBeduako meandroa eta uharteak\nDEBA-ZUMAIA BIOTOPO BABESTUA


Irailaren 30a arte Udal Ludoteketan izena emateko epea zabalik - Berria - Pasaia\nIrailaren 30a arte Udal Ludoteketan izena emateko epea zabalik\nAntxoko ludoteka 3. hezitzaile batez indartu egiten da haur kopuru handia joaten baita\nPasaiako Udalaren Gazteria Departamentuak eta Kantauri Ludiko Elkarteak, Udal Ludotekak kudeatzeaz eta koordinatzeaz arduratzen den elkarteak, udal-ludoteketan izena emateko epea ireki dute. Epea irailaren 15tik 30era egongo da irekita, astelehenetik ostiralera, arratsaldeko 17:00etatik 20:00 etara.\nIkasturte berri honetan Antxoko ludotekaren zerbitzua 3. hezitzaile batez indartuko da hartara ludoteka horretara joaten den haur kopurua handiari dedikazioa eta arreta, eta zerbitzuaren kalitatea hobetu ahal izateko.\nAurten, gainera, Aste Santuaren ondoren Ludotekek beti izan duten ordutegia berreskuratu ahal izan da, egunero ordu erdi bat gehiago eskainiz, 17:00etatik 20:00etara, alegia; larunbatetan ere berriz ireki dira 11:00etatik 13:00etara.\nLudotekak Pasaiako lau barrutietako haurren eskura daude Trintxerpe-San Pedron, Donibanen eta Antxon. 4 urtetik 12 urtera arteko haurrak hartzen dituzte bertan.\nGizarte- eta hezkuntza-ekipamenduak dira, haurrak elkartzeko eta jolasteko leku bat. Horrez gain, euskara aberasteko eta sozializazioa garatzeko aukera ematen dute. Halaber, ludotekek ahalbidetzen dute haurrak sormenaren bidez garatzea; lagun berriak egitea; irudimena bizkortzea; eta jolasen ardura hartzea, horiek partekatuz.\nPasaiako txikienentzako zerbitzu horri urrian ekingo zaio, eta ekaina arte izango dituzte ateak zabalik, astelehenetik ostiralera.\nAdin horretako haurrak dituzten pasaitar familia guztiei igorri zaie izena emateko epeari buruzko informazioa. Izen-emate guztiak ludoteketan bertan egingo dira: Trintxerpe-San Pedroko ludotekara joango direnek Espinosa de los Monteros kalean, Poblado auzoan, eman behar dute izena, edo 943-392510 telefono-zenbakiaren bidez. Donibaneko ludoteka herri eskola ohian dago, J. J. Otaegi plazan; bestela, 943-517290 telefono-zenbakia erabil daiteke. Antxokoek Gure Zumardian dagoen Azoka eraikinean eman behar dute izena, edo 943-248512 telefono-zenbakiaren bidez.\nIkasturte osorako kuota, urritik ekainera artekoa, 56,20 €-koa da, eta diru-sarreraren egiaztagiria ludotekara bertara eraman behar da, izen-ematea formalizatzeko.\nUdal-zerbitzu horrek oso harrera ona du haurren artean; izan ere, pasa den ikasturtean, 300 haurrek hartu dute parte ludoteketako jardueretan.


Myriam Garzia 2008-09-09\nZazpi urte eta gero Capsula etxera itzuli da. Esan nahi dut, Bilbon aspalditik kokatutako talde argentinarrak bira egin duela Argentina eta Txile inguruan. Eta han etxera itzultzen den semea bezala hartu dituzte, nahiz eta bilbotar talde peto petoa izango balitz aurkeztu. Izan ere, hala da. Zazpi urte Argentinako lurra zapaldu gabe, batez ere Europa izan dute eszenatoki Capsulakoek, eta kanpora gehien ateratzen den euskal taldeetako bat dugu.\nArgentinarrak izanda, AEBetako rock and rollaren eragin handiagoa duzue?\nEz pentsa. Guk nahiago dugu rock and roll ingelesa, baina azken hau ere AEBetako rock and rollean dago sustraiturik. 70.hamarkadako musika da gure eraginik handiena, proto-punk, edo 77ko punk eztandaren aurreko garaietakoa. Television, Velvet Underground, Jimmi Hendrix edo Ramones taldeak entzuten genituen. Baita ere, 80.hamarkadan Argentinan egondako eztanda musikalaren eragina daukagu, Sumo bezalako taldeena.\nHala ere, lehen gazteleraz abesten zenuten, orain berriz ingelesez, zergatik aldaketa hori?\nBai, lehen gu ginen gazteleraz abesten zuten bakanetakoak eta orain, denek gazteleraz abesten dutela, guk ingelesez abesten dugu (kar kar kar). Rock and rollaren sustraietara egindako bira da, honen hizkuntza naturalera. Bestetik, asko ateratzen gara Europatik, eta ez du zentzu askorik Frantzian, Erresuma Batuan edo Alemanian gazteleraz abesteak. Kanpora ateratzerakoan konturatzen zara horretaz. Aurreko urtean 70 kontzertutik gora eman ditugu, gehienak Europan barrena.\nAurten, berriz, Hego Amerikan egon zarete. Nolakoa izan da etxerako buelta hori zazpi urte eta gero?\nAurten, bitan egon gara Hego Amerikan. Lehenengo maiatzean eta berriro ere azaroa-abenduan. Uruguay, Txile eta Argentinan egon gara. Bigarren aldi honetan askoz ere hobe. Txilen bertan Earthdance jaialdian egon gara eta 15.000 pertsonen aurrean jo dugu. Ondo da! Argentinan berriz, Niceto aretoan jo dugu, garrantzitsuenetako bat. Irrati desberdinetan ere izan gara akustikoak ematen. Sei hilabetetan berriro bueltatu behar izan gara aurretiaz egindako kontaktuei esker.\nCapsularen lagun asko egongo dira han, ezta?\nBai, eta lagun ditugun musika talde asko ere. Hala ere, Txilera heldu berriak ginela, urreratu ziren lehenengo lagunak bilbotarrak ziren


Jon Maya. Cuaderno de creación — dantzan.eus\nHemen zaude: Hasiera › Argitalpenak › Jon Maya. Cuaderno de creación\nJon Maya Kukai dantza konpainiako dantzariari eta koreografoaren lanean oinarritutako Cuaderno de creación lana argitaratu du Nafarroako Unibertsitateko Museoak. A puerta cerrada trilogiaren sorkuntza prozesua jasotzen du liburuak. Ibis Albizu filosofoak eta dantza ikerlariak editatu du.\nLiburuak Bihar, etzi, atzo da, Egoerak eta Gauekoak piezen sorkuntza prozesuak azaltzen ditu. Lan horien oinarriak ikusteko hainbat giltza eta pista erakusten dira koaderno formatuan. Liburuaren helburu nagusia da Jon Mayaren sorkuntza unibertsoa erakustea eta azaltzea. Mayak dantzak sortzeko erabilitako oharrak, marrazkiak, ideien zirriborroak jaso eta ordenatu ditu Albizuk.\nA puerta cerrada lanaren lekukoa da koaderno edo liburu hau. Lan hori pandemia garaian Kukaik eta Nafarroako Unibertsitateko Museoak elkarlanean eginiko ikus-entzunezko bi sorkuntzek eta itxialditik irten ondoren estreinatu zen Kukai konpainiaren Gauekoak dantza ikuskizunak osatzen dute.\nBihar, etzi, atzo da\nZuzendaritza: Jose Manuel Garrido\nBildumaren koordinazioa: Teresa Lasheras\nEdizioa: Ibis Albizu\nKoordinazioa eta ekoizpena: Trama editorial\nTestuak: Ibis Albizu, Jose Manuel Garrido\nDL: NA 1706-2021


Erosketa gida: tomate saltsa: Tomate saltsa: arrakasta gastronomikoa [4tik 2. orria] | Aldizkaria | EROSKI CONSUMER\n858/1984 Errege Dekretuak, martxoaren 28koak, honela deskribatzen du tomate frijitua: "Tomatetik abiatuta formulatzen den produktua, edozein dela erabiltzeko modua (naturala, zuku eginda, purean, pasta gisa edo kontzentratua), Espainiako Elikadura Kodean definitzen diren bezala, eta egoste prozesu bat ematen zaiona landare olio jangarriarekin, zeinari aukeran erantsi dakizkiokeen Araudi honen laugarren tituluan ageri diren osagaiak, eta ontzi hermetikoki itxietan datorrena eta tratamendu termiko egokiaren bidez kontserbatzen dena".\nEzaugarri organoleptikoei dagokienez, zaporea, usaina eta itxura tomate frijituari berez dagozkionak izango dira. Kolorea, berriz, ohiko gorria izango da, tomatearekin egindako produktuena edo haren eratorriekin egindakoena (betiere tomate helduak erabiliko dira eratorriak egiteko). Kolore gorria biziagoa edo apalagoa izan ahalko da, baina ez horixka, eta beti bete beharko ditu indarrean dauden kalitate arauak.\nEta tomate frijituaren ezaugarri fisiko-kimikoez hitz egiten hasita, tomate kopuruak %25ekoa izan behar du gutxienez; kontzentrazio hori BRIX gradutan adierazi behar da, eta 28-30 bitartekoa izan behar du. Azidotasunak, berriz, %0,2 eta %0,8 artekoa izan behar du, eta azido zitriko anhidrotan adierazi behar da. Kloruroak, %2,5 gehienez, iodo klorurotan adierazita. Eta pH-ak ez du izan behar 4,6tik gorakoa. Azukre erantsiek ez dute izan behar %5 baino gehiago, eta horrekin batean, %3tik behera eduki behar du koipeki erauzgarria.\nTomate frijituaren osagaiak\nTomate frijitua egiteko, tomate naturalak hartu, garbitu, xehatu eta berotu egiten dituzte (produktuaren segurtasuna bermatzeko), eta, azkenik, tamizatu egiten dituzte. Saltsa egiteko tomatea zuku eginda egon daiteke, purea izan daiteke, pasta edo kontzentratua. Bat izan edo bestea, tipularekin eta landare olioarekin frijitzen da, eta beste osagai batzuk eransten zaizkio gero (gatza, azukreak, espeziak, loditzaileak, barazkia) eta legeak baimentzen dituen beste materia batzuk (jateko diren saltsak arautzen dituen legedian ageri da zein diren).\nProduktu honetan, galarazia dago koloratzaileak erabiltzea. Kontserbagarriei dagokienez, honako hauek bakarrik onartzen dira, segurtasun eta higiene arrazoiengatik: E-200, E-201, E-202, E-210, E-211, E-212, E-214, E-215. Ontzia 2 kg-koa edo handiagoa bada, E-216 eta E-217 erabili behar dira. Beraz, ekoizle batek etiketan zera esaten badu, saltsa hori "kontserbatzailerik gabea" dela, ez da ari gauza handirik esaten, legez ez bailuke halakorik eduki behar. Bestalde, elikagaiei zapore-emaileak eransteko joera zabaltzen ari da, monosodio glutamatoa (E-621) esaterako, baina guk aztertu ditugun tomate saltsetan ez dugu halakorik antzeman.\nGainerako osagaietan, honako hauek ageri dira maiztasun handienarekin saltsa guztietan:\nGatza. Espainiako Osasun Ministerioaren esanetan, elikagai batek gatz ugari dauka 1,25 gramo gatz edo gehiago dituenean 100 gramo bakoitzeko. Aztertu ditugun tomate saltsetan eta tomate frijituetan, 0,7 eta 1,7 gramo artean ibili da gatza 100 gramo bakoitzeko. Ministerioaren irizpideak aintzat hartuta, gehienak "gatz gutxikoak" direla esan daiteke, baina beti komeni da etiketa irakurtzea.\nAzukrea. Tomate saltsek azukrea ere izaten dute, baina egungo sistemarekin ez daitezke bereizi azukre erantsiak eta produktuak berez dituenak. Argitu beharreko kontu bat bada azukrearen inguruan. Askotan entzuten da tomate saltsek azukre gehiegi izaten dutela, baina ez da hala. Legeak, izan ere, %5eko muga jartzen dio osagai horri. Azukrea, kopuru txikietan, azidotasuna doitzeko erabiltzen da. Karbohidrato kopurua %3,6koa izan daiteke tomate birrindu batean eta %15ekoa artisau eran egindako tomate frijitu batean. Zifra horretan sartzen dira tomatearen beraren fruktosa, eta baita azukre erantsiak eta fekulak ere.\nGantzak. Araudiak dio koipeki erauzgarriak %3tik gorakoa izan behar duela. Garrantzitsua da azpimarratzea tomate frijituak duen gantza osasungarritzat jo daitekeela, landare jatorriko oliotik baitator. Ekilore olioa eta oliba olioa izaten dira ohikoenak, eta, hain zuzen, bi horien nutrizio profila da onena, nutrizio arloko adituen esanetan. Olioa hautatzeko orduan ere zaindu behar izaten dira alderdi batzuk, besteak beste azidotasun maila eta mintzeko aukera. Modu industrialean egindako tomate saltsak zikindu egiten du, eta hori izaten da egosaldian parte hartzen duen olioak erraztu egiten duelako likopenoa erauztea (tomatearen koloragarri naturala da) eta disolbaezin bihurtzen du uretan. Tomate frijituarentzat, olioa emultsionatua izan daiteke edo emultsionatu gabea.\nBarazkiak. Baratxuria eta tipula izaten dira ohikoenak, baita piperra eta azenarioa ere, baina kopuru txikietan agertzen dira (produktu guztiaren %5-6 artean hartzen dute); ondorioz, espeziekin gertatzen den bezala, ez du eragiten kontsumitzailearen dietan. Hori jakinda, gomendio ona litzateke etxean begetal gehiagorekin prestatzea.\nEspeziak. Albaka, oreganoa eta perrexila erabiltzen dira gehien, eta ukitu mina eman dezaketen beste batzuk ere bai, esaterako piperbeltza edo pipermina. Oso kopuru txikietan erabiltzen dira beti, baina kopuru txiki horrek ere oso emaitza lurrintsua eta gustagarria ematen die.\nSaltsen arteko aldeak\nTomate poto bat, brik bat edo lata bat hautatzean, oso garrantzitsua da ez nahastea oliotan frijituta dagoen saltsa eta beste prestakin batzuk, tomate birrindua esaterako, batzuk eta besteak kaloriatan ez baitabiltza berdin, eta nutrizioaren ikuspegitik ere nahiko osaera desberdina dute:\nTomate birrindua oso garbi bereizten da, itxuragatik, testuragatik eta nutrizio osaeragatik. Tomate naturala bano ez da, birrindua eta prozesu termiko baten bidez kontserbatzen dena. 100 gramo bakoitzeko, 16,3 kcal baino ez du ematen. Azukreak, berriz, 2,9 gramo izaten ditu 100 gramo bakoitzeko, eta gatza oso-oso gutxi, ia batere ez (0,1 gramo).\nTomate natural osoa tomate zuritua izaten da, hori ere prozesu termiko baten bidez kontserbatzen dena, baina birrindu gabea. Tomate birrinduaren antzeko ezaugarriak ditu nutrizioaren aldetik. Aurkezteko moduak bereizten ditu, eta azukre kopuruak ere bai, naturalak zertxobait gutxiago izaten baitu (2,6 g/100 g-ko).\nSaltsa prestatuak. Tomate saltsaren aldaera ugari dago merkatuan: napolitarra, bolognarra, albakaduna, pizza egiteko saltsa, tomate saltsa gaztaduna (ricotta, parmatarra...). Horiek guztiek dakartzaten osagai bereziak hobeto egokitzen zaizkio plater jakinei.\n"Etxean egindakoak". Gero eta ohikoagoa da markek gisa horretako tomateak eskaintzea, "etxekoa", "etxean egina" edo "etxeko errezetarekin". "Etxekoa" izendapena asko estimatzen dute kontsumitzaileek; tomate saltsa horiek etxeko errezetekin eginak izaten dira, eta hortik datorkie izena. Horri dagokionez, Osasunerako Mundu Erakundearen Códex Alimentarius delakoak onartzen du zenbait termino erabiltzea, "naturala", "etxean egina", "organikoki landua" eta "biologikoki landua", baina horiei ezingo zaizkie erantsi legez kanpoko osasun-aipamenak, eta aipu horiek daramatzaten produktuek bat etorri behar dute "elikagaia saltzen den herrialdeko jardun moduekin". Espainiako Estatuan, araudiak onartzen du izen hori daramaten saltsak merkaturatzea, baina ekoizleak produktuaren inguruan ematen duen azalpenak "behar bezain zehatza" izan beharko du, "erosleak jakin dezan egiaz zer den eta ongi bereizi dezan nahasteko arriskua dakarten beste batzuetatik". Tomate horien elaborazio baldintzak eta etxekoak ez diren tomate frijituenak oso antzekoak dira, eta gehienean kaloria eta gantz gehiago ematen dute "etxeko" horiek beste batzuen aldean.\nMerkatuan badira, halaber, light erako tomate saltsak, gatz gutxikoak eta azukrerik gabeak. Light erako saltsei gutxienez %30 murrizten dizkiete kaloriak ("light" izena daramaten produktu guztietan gertatzen da hori). Gatz gutxiko saltsei ez zaie sodiorik eransten ekoizteko prozesuan. "Azukre erantsirik gabeko" tomate frijituari ez zaizkio azukreak eransten. Tomate frijitu ekologikoa egiteko, berriz, modu ekologikoan landutako osagaiak erabiltzen dira (prozesu horiek gehiago errespetatzen dute ingurumena).\n<< Aurreko orrira joan: Tomate saltsa: arrakasta gastronomikoa


Euskaltel Konekta - Euskaltelek babestutako gazteei eta unibertsitateei zuzendutako jarduera multzoa.\nNORI ZUZENTZEN GATZAIZKIO\nGazteak eta Unibertsitateak\nScratch Eguna ikastetxeetan egiten den jarduera bat da. Proiektu bat garatzen dute ikasleek, Scratch ardatz dela. Asteetan garatutako proiektua Scratch Egunean jartzen da ikusgai. Parte-hartzaile guztientzako jai-egun bat da, eta Scratch-ekin lehen urratsak egin dituzten gainerako parte-hartzaileak ezagutzeko aukera\nAurten, guztira, 156 neska-mutilek eman zuten izena, sare publikoko eta sare kontzertatuko 20 ikastetxetako 26 ekipotan. Gainera, parte-hartzaileek sortutako bideojokoak eta instalazioak ikusi ahal izan zituzten. Wifi konexio ahaltsua eskaintzen lagundu zuen Euskaltelek.\nElhuyar Zientzia Azoka BILBO\nElhuyar Zientzia Azoka zientziari eskainitako gazteentzako azoka bat da. Urtero antolatzen du Elhuyar Fundazioak.\nMaiatzaren 11n egin zen Zientzia Azoka, Elhuyar Fundazioak gazteentzat urtero antolatzen duen azoka. Egun horretan, eskola eta institutuetan ikasturtean zehar egindako lana erakutsi zieten gazteek parte-hartzaileei, tailerren, standen eta abarren bidez. Euskaltel Fundazioa laguntzaile izan zen berriz ere azokan.\nSabino Arana Fundazioa BILBO\nSabino Arana Fundazioak tailerrak egiten ditu, euskara, kultura, arte plastikoak, zientzia eta teknologia sustatzeko eta ikasleen artean trebetasunak garatzeko.\nTailer guztietan, ikasleen aurretiko ezagutzetara egokitutako ikaskuntza-jarduerak planifikatzen dira, eta ikasleek talde-lana sendotzen, elkarlanean aritzen, ezagutzak partekatzen eta erabiltzen ez diren materialak birziklatzen ikasten dute.\n2019an, Sabino Arana Fundazioarekin elkarlanean, 25 tailer edo jardunaldi antolatu ditugu, 35 saiotan (tailer batzuetan bi saio egin behar izan dira ahalik eta ikasle gehienengana iristeko). Guztira, 645 ikaslek konbinatu dituzte hainbat diziplina —hala nola arte plastikoak, literatura eta abar— memoria historikoarekin, euskararekin eta euskal kulturarekin.\nAzpimarratzekoa da irakasleek eta hezitzaileek ere parte hartzen dutela jarduera horietan. 2019an, 64 izan dira guztira.\nPartikularrak Empresak Nor gara? Inbertitzaileak Bezero Gunea Bloga Lege Oharra Kode etikoa


Torturaren eta bestelako tratu edo zigor krudel, anker edo apalesgarrien aurkako Konbentzioa — Wikiteka\nTorturaren eta bestelako tratu edo zigor krudel, anker edo apalesgarrien aurkako Konbentzioa\nBiltzar Orokorrak onartu eta sinadura, berrespen eta atxikipenerako irekia, 1984ko abenduaren 10eko 39/46 ebazpenean. Indarrean jartzea: 1987ko ekainaren 26an, 27. artikuluarekin bat etorriz\nAsmoa izanik, torturaren eta beste tratu edo zigor krudel, anker edo apalesgarrien aurkako borroka eragingarriago egitea mundu osoan,\n1 I. Zatia\n1.1 1. artikulua\n1.2 2. artikulua\n1.3 3. artikulua\n1.4 4. artikulua\n1.5 5. artikulua\n1.6 6. artikulua\n1.7 7. artikulua\n1.8 8. artikulua\n1.9 9. artikulua\n1.10 10. artikulua\n1.11 11. artikulua\n1.12 12. artikulua\n1.13 13. artikulua\n1.14 14. artikulua\n1.15 15. artikulua\n1.16 16. artikulua\n2.1 17. artikulua\n2.2 18. artikulua\n2.3 19. artikulua\n2.4 20. artikulua\n2.5 21. artikulua\n2.6 22. artikulua\n2.7 23. artikulua\n2.8 24. artikulua\n3.1 25. artikulua\n3.2 26. artikulua\n3.3 27. artikulua\n3.4 28. artikulua\n3.5 29. artikulua\n3.6 30. artikulua\n3.7 31. artikulua\n3.8 32. artikulua\n3.9 33. artikulua\n1. Estatu alderdi orok legegintza-, epaiketa- eta administrazio-neurri edo bestelako neurri eragingarriak hartuko ditu, bere jurisdikziopean dagoen lurralde osoan tortura-egintzak eragozteko.\n1. Estatu alderdi orok zainduko du tortura-egintza guztiak delitu izatea euren zigor-legeriaren arabera. Gauza bera aplikatuko zaio tortura-saiakuntza orori eta edozein pertsonak gauzatutako egintza orori, egintza horrek berarekin dakarrenean konplizitatea edo partaidetza torturari begira.\n2. Estatu alderdi batentzat nahitaezkoa bada tratatu bat izatea estradizioa gauzatu ahal izateko, estatu horrek beste estatu alderdi batetik jasotzen duenean estradizio-eskabide bat, horrekin halako trataturik izan gabe, orduan lehenengo estatu horrek konbentzio hau baliatu ahal izango du, behar adinako oinarri juridiko gisa, delitu horien ondoriozko estradizioa gauzatzeko. Estradizioak bete beharko ditu, zein estatu izan errekeritua eta estatu horretako zuzenbideak galdatutako gainerako baldintzak.\n1. Estatu alderdi orok konpromisoa hartzen du, bere jurisdikziopeko edozein lurraldetan debekatzeko tratu edo zigor krudel, anker edo apalesgarriak eratortzen dituzten bestelako egintza batzuk, nahiz eta halakoak tortura ez izan, 1. artikuluan definitutakoaren arabera, baldin eta egintza horiek gauzatzen baditu funtzionario publiko batek edo eginkizun ofizialak betetzen dituen beste pertsona batek, edo halakoek bultzatuta edo halakoen baimenarekin edo oniritziarekin jarduten duenak. Bereziki aplikatuko dira 10, 11, 12 eta 13. artikuluetan aipatutako betebeharrak, torturari egindako erreferentziak ordeztuko direla bestelako tratu edo zigor krudel, anker edo apalesgarriei egindakoekin.\n1. Torturaren aurkako Komitea eratuko da (aurrerantzean Komitea deituko dena), eta horrek gauzatuko ditu beherago aipatutako eginkizunak. Komitea osatuko dute hamar adituk, moral aldetik zintzotasun handikoak eta trebetasun nabarikoak izango direnak giza eskubideen arloan; aditu horiek euren eginkizunak modu pertsonalean gauzatuko dituzte. Estatu alderdiek hautatuko dituzte adituak, kontuan hartuz geografiaren araberako banaketa orekatsua eta eskarmentu juridikoa duten pertsona batzuek parte hartzearen onura.\n4. Nazio Batuetako idazkari nagusiak deituko du Komitearen lehenengo bilera. Lehenengo bilera eta gero, Komitea bilduko da bere araudian ezarritako aldietan.\n5. Estatu alderdiek erantzungo dute, estatu alderdien eta komitearen bilerak direla bide egiten diren gastuengatik, erantzukizun horretara biltzen dela Nazio Batuei itzultzea edozein gastu, hala nola, langileei eta zerbitzuei dagozkienak, gastu horiek Nazio Batuek egiten dituztenean artikulu honetako 3. paragrafoaren arabera.\n2. Artikulu honetako xedapenak indarrean jarriko dira konbentzio honetako bost estatu alderdik artikulu honetako 1. paragrafoko adierazpenak egin ondoren.\nEstatu alderdiek adierazpen horiek gordailutuko dituzte Nazio Batuetako idazkari nagusiaren esku utzita; idazkari horrek adierazpen horien kopia bidaliko die gainerako estatu alderdiei. Adierazpen oro edozein unetan kendu ahal izango da, idazkari nagusiari zuzendutako jakinarazpenaren bidez. Adierazpen horiek kentzea ez da oztopo izango, artikulu honen ondorioz zein komunikazio eman eta komunikazio horretako edozein gai azter dadin; artikulu honen ondorioz ez da onartuko estatu alderdi baten komunikazio berririk, idazkari nagusiak adierazpena kentzeko jakinarazpena jaso eta gero, estatu alderdi interesdunak adierazpen berria egin duenean izan ezik.\n1. Konbentzio honetako estatu alderdi orok zuzenketa proposatu eta, Nazio Batuetako idazkari nagusiaren esku utzita, gordailutu ahal izango du. Proposatutako zuzenketa Nazio Batuetako idazkari nagusiak komunikatuko die estatu alderdiei; aldi berean, eskatuko die jakinarazi diezaioten estatu alderdien konferentziarako deialdia egitea nahi duten, proposamena aztertu eta horren inguruko botazioa egiteko. Jakinarazpen hori zein datatan egin eta data horren ondorengo lau hilabeteetan estatu alderdietarik, gutxienez, herenak deialdi horren alde egiten badu, idazkari nagusiak konferentziarako deialdia egingo du, Nazio Batuen babespean. Konferentzian izan eta boto-emaile diren estatu alderdien gehiengoarekin zein zuzenketa onetsi eta idazkari nagusiak zuzenketa hori estatu alderdi guztien mende utziko du onarpenerako.\nb) 27. artikuluaren arabera konbentzio hau indarrean jartzeko data, eta 29. artikuluaren arabera zuzenketak indarrean jartzeko data;\nc) 31. artikuluaren araberako salaketak.\n1987 urteko testuak\nOrrialdearen azken aldaketa: 27 abuztua 2019, 22:41.


Balmasedako Udala - Zerga-bilketarako Bulegoa\nTlfno: 946800000 Ext 54\nOrdutegia: Astelehena, asteazken eta ostegunetan 9:00etatik 13:30etara\nZerga-bilketarako Bulegoaren zereginak\nBalmasedako Zerga-bilketa Zerbitzuak udal zergak kudeatu eta bildu egiten ditu. Zergok 4 alorretan bana ditzakegu:\nHirilurren Balio Gehikuntzaren Gaineko Zerga Kudeatzea eta Biltzea (Gainbalioak):\nHirilurren Balio Gehikuntzaren Gaineko Zergaren ordainketaren mende dauden eskritura publikoak aztertzea eta interpretatzea, baita zergaren kuota kalkulatzea, jakinaraztea eta kobratzea.\n2015. urtera arte zor diren udal zerga eta tasen kudeaketa eta bilketa:\nZergadunei arreta eskaintzea, informatzea eta kobratzea.\nPremiamenduzko Probidentziak eta udalerri barruan edo kanpoan nahitaezkoak diren errekerimenduak jakinaraztea, horien data eta eraginak atzemate informatiko bidez gordez, eta jakinarazpena egitea lortu ez den jardueretarako ediktuak sortuz.\nEgindako diru-sarrerak hilero likidatzea.\nBahitura egiteko beharrezko informazioa bilatzea.\nZerbitzua gauzatzeko beharrezkoak diren eta zordunketa plegu bidez jaso diren balio eta dokumentuak prozedura osoan zehar sortutako dokumentazioarekin batera sailkatzea, artxibatzea eta zaintzea.\nHasitako prozedurek sortutako berandutza interesak likidatzea, jakinaraztea, kobratzea eta kontabilitate-aplikazioa.\nPremiamenduzko prozeduren kudeaketa-jardueren kontra aurkezten diren alegazio eta errekurtsoak erregistratzea. Horien ebazpenerako txosten eta proposamenak landu eta mekanizatu egiten ditugu, ondoren eskudun organoak oniritzia eman eta sinatu ahal izateko.\nZorrak, zordunak, zordunketak, kobratzeak, datak, kaudimenik ezak eta kobraezinak barne hartzen dituen datu-banku historikoa sortzea eta mantetzea, eta zergadunen aldaketa juridikoak eta zerga-aldaketak dagokion sailari jakinaraztea.\nTrafikoko Arau-Hausteen Salaketak Kudeatzea:\nSalaketak jasotzea, informazioa eskatzea eta salaketak titularrei bidaltzea.\nB.A.O.an argitalpenak egitea.\nEbazpen Zigortzaileak ezartzea.\nAurkeztutako Errekurtsoak ebaztea.\nDeskargu Pleguak eta Berraztertzeko Errekurtsoak ebazteko proposamenak, baita administrazio bidean dauden errekurtsoak eta kudeaketa zein zerga-bilketa kontuei buruzko bestelako errekurtsoak ebazteko proposamenak ere.


Zein gara | Barabeltz\nBarabeltz S.L. familia-enpresa da: bi anaia eta elkarren lagun bat. Eta ideia bat,filosofia bat partekatzen dugu: elikadura osasungarria, eta, aldi berean, gure herriko kalitateko elikadura-industriari ekarpen txiki bat egitea. Hainbat izan ziren 2015eko udazkenean erronka interesgarri eta erakargarri Lehenengoa, baratxuri beltzaren lehenengo dastamen-esperientzia izan zen: baratxuri freskoarekin inolako zerikusirik ez, sukaldaritza-esentzia bizia. Hasieran bazirudien goi mailako gastronomiara mugaturik zegoela. Ferrán Adriá izan zen, 2007an, Japoniako Osakako jatetxe batean aurkitu eta El Bulli-ko menuan txertatu zuena. Moda zirudien hura errealitate bihurtu zen. Adibide bat: 2014an “Cocina con ajo Negro” liburua argitaratu zen; bertan, 50etik gora errezeta jasotzen ziren, denak erreferentziazko sukaldariburuek prestatutakoak: Martin Berasategui, David Muñoz, Pepe Solla, Rodrigo de la Calle, Aduriz, Francis Paniego, Elena Arzak, Mario Sandoval, besteak beste. Baratxuri beltza ez zen moda iragankor bat. Geratzeko etorria zen. Gaur egun finkatuta dago, eta baratxuri beltzaren kontsumoa gero eta handiagoa da etxeetan ere. Erakarri gintuen beste arrazoietako bat baratxuri beltzaren osasun- eta energiaezaugarriak izan ziren, baratxuri freskoarenak baino nahiko handiagoak baitziren.\nKalitatea eta gertutasuna\nHasiera-hasieratik oso helburu argia izan dugu: goi mailako kalitateko baratxuri beltza lortzea. Horretarako hainbat proba egin ditugu, bai tenperaturaren eta hezetasunaren parametroak aztertzeko bai baratxuri fresko motak aztertzeko ere, zapore eta testura paregabeak lortzeko.\nGaur egun, ahalegin berezia eskaintzen diogu etorkizun hurbilean aurkeztuko ditugun produktu berrien garapenari ere. Ezagutza, garapena eta berrikuntza lan hori guztia Markina-Xemeinen (Bizkaia) dagoen Leatiker, elikagaien teknologian aditua den ikerketa-zentroaren zuzendaritza eta laguntzarekin egiten ari gara.\nBarabeltzen oinarri sendoenetakoa da: eraldatzen dugun baratxuri freskoa. Horregatik, guri baratxuriak hornitzen dizkiguten nekazariak hemengoak dira, ezagunak, lurrarekin harreman bizia dutenak, lurra agortzen ez dutenak, ekoizpen arduratsua egiten dutenak eta, batez ere, lantzen duten produktua zaintzen eta maitatzen dutenak.


Bidaia aholkuak Italia esploratzen Tren By For | Save A Train\nHasiera > Tren Bidaiarako Aholkuak > Bidaia aholkuak Italia esploratzen Tren By For\n(Azken aldaketa On: 11/12/2020)\nItalian zehar bidaiatzea trenez da an esperientzia ahaztezina. Italiako tren sarea ia Italiako hiri handi guztietan konektatzen, erraza egiteko to leku batetik lortu. inguruan bidaiatzea trenez ez bakarrik modu azkar eta eraginkor bat Italian ikusteko dago baina baita gehien eskaintzen ditu Bere landa ikuspegi ikusgarriak. Hona hemen batzuk erraza bidaia esploratzen Italia trenez aholkuak, duten bizitza baten bidaia bermatuko du.\nBidaia aholkuak Italia esploratzen – Erreserba hasieran ahalik\nEserleku eta bagoiak garbi eta eroso ez du axola non eseri aukeratu duzu. Hala, noiz txartela erosterakoan, saiatu liburu hasieran eserlekua dela da egokia lortuko duzu ziurtatzeko.\nSave A Train-ek partekatutako mezua (@saveatrain)\nzure helmuga arabera bidaia esploratzen Italia trenez aholku ezberdinak ditugu, hainbat orduz egon bidaiatzen zitekeen, beraz, zure beharrak pentsatu. Zara zoriontsu leihoa by eseri? denbora pixka bat igarotzeko lasaigarria eta kanpora begira ikusten duzun bezala paisaia ikusgarriak pasatzen, edo zenuke baizik korridore eserlekua izan? non zure eserlekutik mugitu dezakezu libreago, oraindik oraindik eskertuko kabina handi leihoak bistak.\nAprobetxatu zure Denboraren onboard\nDenbora pasatzeko duzu on luze tren ibilaldiak antolatu ahal izateko aukera bat izan daiteke, harrapatzeko sortu lo batzuk edo planak egiteko, zure hurrengo helmuga.\nEz da ohikoa duten benetan aldatzeko off eta denbora pixka bat hartu zeuk. liburu bat irakurri nahi duzun ala ez litzateke, Zure italiarra lantzen edo buruz ikasteko historia eta zuk hautatutako helmuga guneak, aukera zurea da. Gozatu bidaia eta ez ahaztu, begi bat mantentzeko leihotik to Italiako hartu paisaia pintoreskoak.\nKolonia Berlin Trenak to\nbertakoek edo beste bidaiariek Eztabaida\nonenetakoa Blog post honetan aholku, Bidaiak esploratzen Italia trenez aholkuak dela benetan trenez bidaiatzen aukera paregabea elkartu da bertakoek edo zabaltasuna bezalako bidaiariek. Harrigarria da zer besteengandik ikas dezakezu. Bertakoek duzu onena esan ahal-ezkutuko harribitxi Bisitatzeko, beste bidaiariek euren esperientziak eta gomendioak partekatu ahal bitartean. zehar eseri izan duzu isila baina zoragarri eta bertatik errespetatzen pertsona oso batez trena ride, edo izotza apurtu ahal duzu galdera bat eginez. Be elkarrizketa irekia, ez dakizu zer ikasi daiteke edo nor bidean betetzen daiteke.\nOffenburg Konstanz Trenak to\nStuttgart Offenburg Trenak to\nLeipzig Dortmund Trenak to\nStuttgart Trenak to Dortmund\nJarraitu tren protokoloak – bidaia esploratzen Italia trenez aholkuak\nItalian zehar bidaiatzen trenez esperientzia harrigarria da. Garrantzitsua da beste bidaiariak errespetuzkoa izan behar trena da ziur denek du a bidaia atsegina. Langileak beti izango bermatzeko gonbidatuak zaintzen dira, eta eroso sentitzen, ordea, da guztiontzat sortu da trena considerately jardun on.\nPompei Erromako trenak\nArreta zarata Zure orga-maila eta saiatu hau makila. musika ozen jolasten edo zeharka zuk eserlekua erabiliz footrest gisa da inoiz estimatzen. ohitura eta besteentzat dagokienez, hau bat tren bidaia eta beste denen bidaia egingo duten askoz atseginagoa.\nHala ere, nahi duzu Italian bizi trenez eta gure bidaia aholkuak Italia esploratzen? Joan SaveATrain Online ikusteko gure exclusives km eta hasi zure hurrengo abentura plangintza!\nEz gure blog post txertatzeko zure gune kalera nahi dituzu, ondoren, egin klik hemen: https://iframely.com/embed/https%3A%2F%2Fwww.saveatrain.com%2Fblog%2Ftravel-tips-for-exploring-italy-by-train%2F%3Flang%3Deu - (Joan behera Embed Code ikusteko)\nZure erabiltzaile mota izan nahi baduzu, Horietako gidatu ahal izango duzu zuzenean gure bilaketa-orriak sartu. Esteka honetan, gure Ezagunenak tren bideak aurkituko duzu – https://www.saveatrain.com/routes_sitemap.xml. Inside gure English lurreratzea orriak estekak duzu, baina baita behar dugu https://www.saveatrain.com/nl_routes_sitemap.xml eta ezin duzu aldatu /nl to /edo /de eta hizkuntza gehiago.\ntren bidaiak tren bidaia aholkuak travelitaly traveltips\nTren Bidaia Frantzia, Tren Bidaia Italia, Tren Bidaia Espainian, Tren Bidaiarako Aholkuak, Tren Bidaia Turkia, Tren Bidaia Erresuma Batua, Bidaia Europan


Cristina Iglesiasek Santa Klara uharteko itsasargian egindako lanak ateak ireki ditu – Gazteon KZ\nCristina Iglesiasek Santa Klara uharteko itsasargian egindako lanak ateak ireki ditu\n2021-06-07 2021-06-07 Libe Garcia Kandina\nBatzuek nahiago izan dute obrari buruz ezer ez ikusi eta ez jakin han egon arte, eta beste batzuek, berriz, irudiak eta bideoak ikusi nahi izan dituzte aste osoan. Hondaleako lehen bisitari guztiek izan duten inpresioa, hala ere, berdina izan da: “Sentsazio ikaragarria da, arroka batean eserita egotea bezala da, itsasoa entzuten”. Esperientzia hori are gehiago gozatzen da talde txikiagoek ematen duten “bake eta lasaitasun” sentsazioari eta itsasargirainoko ibilbideari esker: “Uharteak Hondalearekin irabazten du”.\nElkargoaren ondorioz, bisitak, oraingoz, sei lagunentzat dira gehienez, eta horrek, azkenean joaten ez diren bisitarien ohiko akatsekin batera, arkitekto donostiarraren obraz bakarrik gozatu ahal izan duten familia osoen irudiak utzi ditu. “Ez genuen espero beste inor gabe egotea, baina eskertzen dugu, uste dudalako jende gehiagorekin ikustea eta isilik entzun ezin izatea ez dela gauza bera”, adierazi du Anak, beste bisitari batek.\nBere bi alabetako bat, Noa, ere pozik atera da itsasargitik, baina, batez ere, galdera asko egin ditu buruan. “Barruan gauzak galde genitzakeen”, barre egiten zuen amak. “Asko gatoz uhartera, Donostiakoak garelako, baina orain itsasargitik gehiago etorri beharko dugu”, esan du neskatoak.\nHain zuzen ere, uhartearen egoera zen ama donostiar hau gehien kezkatzen zuena, hilabeteak eta hilabeteak iraun zuen lanen ondoren paisaia suntsituta egongo ote zen beldur baitzen. “Baina ez da horrela, oso ondo utzi dute eta ez dirudi obrarik egon denik. Kaioek ere badute beren lekua lasai egoteko “, esan du, eta gaineratu du uharteak Hondalea irabazi duela:” Beste ikuspegi batekin etorri behar da bertara. Donostiarrok beti pentsatu izan dugu uhartea guretzat dela, eta egia da orain jende gehiago etorriko dela, baina biak primeran bizi daitezke “.\nBisitarien artean izandako harrera onaren zati bat Santa Klara uhartera iristeak dakarren esperientzia osoan datza. Talde berri bakoitzari itsasargiaren atean harrera egiteaz arduratzen den pertsonak txanda bakoitzaren hasieran ere adierazi du: “Cristina Iglesiasek beti esan izan du obra portuan egiten dela, itsasontzia hartu aurretik, eta, beraz, hondarretan egon zaretela”.\n“Bizitzeko esperientzia bat da. Aste osoan ezer ez ikusten saiatu naiz, informaziorik gabe iristeko. Baina ikusi baduzu ere, ez du zerikusirik. Izan ere, bideoak egin ditugu sakelako telefonoarekin eta ez dute zerikusirik “, esan du Lorenzo Lori Cerrok, Maite Burgi emaztearekin eta Sara eta Eric seme-alabekin uhartera joan zenean.\nBerarentzat, eskultura “bizirik dago” eta naturala dirudi, bere bi txikiak zirela uste zuten bezala. “Brontzeak ukitu ezberdina ematen du eta soinua, ura ateratzen denean, harrigarria da. Esperientzia multisentsorial gisa deskribatuko nuke “, argudiatu du, talde txikietan joateak dakarren lasaitasuna goraipatuz.\nBisiten lehen egunean, behintzat, uhartea bake-oasia izan da, oso pertsona gutxirekin. Batzuek txalupen esker ona baliatu dute hondartzako kantinara joateko (hilabete batez ez da kobratuko). Irudi hori ikustea zaila izango da datozen bi hilabeteei begira.\nUne honetan, iraileko astegunak bakarrik geratzen dira libre erreserba eskatu ahal izateko. Hala ere, osasun-egoerak ahalbidetzen badu, baliteke taldeen kopuruak gora egitea, eta, beraz, plaza berriak irekiko lirateke bisita bakoitzeko. Hori bai, kopurua ez da askoz handiagoa izango, artistak hala nahi duelako eta bisitarientzako lasaitasun gisa; izan ere, obrak ematen omen duen bakeaz eta lasaitasunaz blai daitezke, pilaketen beldurrik gabe.\n← Euskaltzaindiak eta BBK-k 2020ko Resurección María Azkue Literatura sariak banatu zituzten\nLeire Urbeltzek krisi humanitarioaren inguruko kezkak artera irauli ditu →\nNafarroa, fikziozko telesailen plato bat\n2021-11-02 Libe Garcia Kandina\n“Berdintasunerako bide luzea: euskadiko emakumeak xx. Mendean” erakusketa Eibarren\n2022-03-03 Ane Soriano\nSormena espazio publikora eramanteko asmoz dator Getxophoto\n2022-06-01 2022-06-01 Unai Gandarias


Aldaketak - - Goiena.eus\nMalen Ugarte Irizar 2022-01-15 00:00\nOrain dela aste batzuk, etxean obra txiki bat egin behar genuela-eta, gurasoen etxean astebetez egoteko aukera izan nuen. Aita jubilatuta egonik, ni haurdunaldi bajan eta ama bere egunerokoan, atsegin handiko astebetea igaro nuen gurasoenean. Erabat zainduta sentitu nintzen astea izateaz gain, Gabon giroaren bueltako egunak izateak ere izan zuen bere xarma; izan ere, familia-etxean egoteak, nire kasuan, badu erritmo pausatu natural moduko baterako itzulera baten antza.\nEgonaldi patxadatsuak, poteoetako esku hotzak, joandako eta izandakoak gogoratzea, argazkiak birpasatzea eta haurtzaroko lagunekin topo egitea dakartza, besteak beste, niretzat Gabon-giroak.\nGezurra dirudi nola txikitatik eraikia izan zaigun inguru natural konkretu batek zein-nolako arrastoa uzten duen gutariko bakoitzaren Gabonen memorian. Gutariko bakoitzak nola oroitzen eta, beraz, nola bizi dituen egunok ohitura batzuetara lotu edo ihes egiteko gogoz.\nLekuak eta pertsonek duten esangura ere bada esanguratsua egunotan, mahaikide batzuen esanak eta eserlekuak gogoratzen ditugu; eta solasaldi berrietara ohitzea egokitzea dagokigu. Gogoratzen dugu zein laguni gustatzen zaion loreak jasotzea, nori gustatzen zaion etxean konpota usaina egotea, kantuan egitea, etab.\nAldaketak badira, bertigo sentsazio moduko bat ematen digutenak. Bada, nik aurten sumatu dut lehenengoz mahaikide eta Gabon-giro aldaketaren haizea. Oso denbora gutxian, kideak falta izatetik kide berriak iristeko unean baikaude. Sentitzen duzu nola zure-zureak egin eta sentitu dituzunak aldatzen ari diren eta honek zein-nolako eragina duen zuregan eta ingurukoengan. Gure esku dago, baina, kasu hauetan –ere– ondoren datozenei nolako memoria utzi nahi diegunaren ingurua zaintzea.


Biltzeko sistemak - Aintzinako lanbideak\nItsasoko algak Kantauriko kostaldean martxo eta abuztu bitarte garatzen dira. Garai horretako mareak nahikoa egonkorrak izaten dira. Arestian aipatu dugunez, urpean izugarrizko zelai koloreaniztunak osatzen dituzte. Udazken eta negu hasierako olatu-aldiek neurri batean erauzi egiten dituzte (korronteen aurka egoteak lagunduta) eta noraezean dabiltzan masa handiak osatzen dituzte, azkenik kostaldeko leku zehatzetan jalki arte (batez ere Somorrostro, Ea, Zumaia, Orio, Donostia eta Jaizkibel inguruan). Jalkin horiek arribazoi edo argazo izenez ezagutzen dira.\nXX. mendeko berrogeiko hamarkada arte ohikoa zen urbazterretan alga-biltzaileak ikustea, sardea eskutan hartuta, algak jaso eta sorbalda gainean kargatzen zituzten otarreetan hurbileneko bidera eramaten. Lan hori oso gogorra zen, eta horrela gogoratzen dute denek. Lekuak aukera ematen zuenean, ohikoa zen astoak eta mandoak tiraturako gurdiak baliatzea.\nZenbaitetan beharrezkoa zen garaiera alde handiak gainditzea. Horretarako, nagusiki bi sistema erabili izan dira. Lehenengoa, gurpil sinple bat zen euskarri bati lotua, eta gurpilean soka bat sartzen zen. Beheko aldean algaz betetako otarrea jartzen zen, eta tiraka goiko aldera eramaten zen, bide edo errepidearen ondora. Bigarrenak oinarrian antzeko ezaugarriak zituen, baina konplexuagoa zen. Algak garraiatzeko tiradera luzanga moduko bat baliatzen zen, soka edo kable finkoen gainean biratzen zuten gurpilen gainean arrastaka eramanda. Gure kostaldean oraindik bi tramankulu horiek ikus daitezke, baina dagoeneko ez dira erabiltzen.\nGetarian (C.U 05/2000) algak igotzeko erabilitako sistemak. Itxasoa 2. Etor. Argitaletxea, 1989.\nIndustriak gero eta gehiago behar du “Gelidium” motako alga. Hori dela eta, algak jasotzeko jarduera aldatu egin da, gero eta gehiago baitira ohiko diru-sarrerak osatzeko asmoz algak biltzen aritzen diren itsasertzetako biztanleak. XX. mendeko hirurogeita hamarreko hamarkadaren erdialdera arte, uda bukaeran asko ziren itsasbeheretan eskuarearen laguntzaz (indarrean zegoen legediak gehienez ere bi metroko kirtena zuten eskuareak baino ez zituen baimentzen) gure kostaldeko leku ugarietan algak biltzen aritzen ziren pertsonak. Horiek otarre eta gurdietan jasotzen ziren, eta “gelidium” motakoak besteetatik bereizi ondoren “rabisa kentzen zitzaien”, aire zabalean lehortzen ziren ibilgailu gutxi ibiltzen ziren bide eta errepide bazterretan. Alga-biltzaile beterano batek honakoa gogorarazten zigun: “Zabal-zabal jarri behar dira eta bi edo hiru ordutik behin buelta eman behar zaie, lehortzen ari direla sumatzen denean. Horrela egin ezean, usteldu egiten dira. Egun eguzkitsuetan egun osoa behar izaten dute, eta bi edo hiru egun lainotuta baldin badago. Lehortzeko prozesuan pisuaren %80 galtzen dute”. Erosleak azken eskatzaileen bitartekariak izaten ziren.\nGarai horretan “erauzketa” hasi zen, hau da, langilea urtean sartuta hondoko algak erauzten joaten zen eta zaku batean biltzen zituen. Sistema honek oso ondorio txarrak izan ditu ondorengo urteei begira.\nJarduera honetan maiz aritzen ziren beste batzuk Lasarte eta Itziarren kokatura zeuden ijito portugaldarrak ziren. Ohiko sistemez gain “somier” batean oinarritutako sistema bat erabiltzen zuten, horri sare bat gehituta. Tramankulu hori bazterretik gertuko hondoetan herrestan eramaten zuten.\nEskaria gehitzeak eta batez ere prezioak igotzeak XX. mendeko hirurogeita hamarreko hamarkadaren hasierako urteetan arrantzale ugari erakarri zuten; izan ere, algak biltzeko jarduera diru-sarrerak osatzeko jarduera gisa ikusi zuten, “beste arrantzaldi bat gehiago”.\nBizkaian (Cobaron) algak igotzeko erabilitako sistemak. Itxasoa 2. Etor. Argitaletxea, 1989.\nApraiz eta Astui (1) “arraste-arrantza” mota honen nondik norakoak azaltzen dituzte. Batez ere Bidasoa ibaiaren bokalean egiten da, urrian eta azaroan, hegaluzearen kanpaina bukatutzat eman ondoren eta bisiguarena hasi aurretik. Era horretan diru etekinak ateratzen dituzte berez produkzio gutxikoak diren bi hilabete horietan.\nUrpekariak ere aritu izan dira jarduera honetan, beraien hizkera baliatuta urpeko biltzaileak deitu izan diren biltzaileak. Langile horiek “gelidium” motako algak moztu eta ontzietara igotzen zituzten, “oso zeregin gogorra” zena. Algak kontserbatzeko ur gaziko urtegietan sartzen ziren.\nAurreko guztiez gain, algak mozteko makinak erabiltzeko saiakerak egin dira, baina ez da arrakastarik izan. Makina horiek aire konprimitu bidez mugitzen ziren eta urpekariek maneiatzen zituzten.\nAlgak biltzeko jardueraren ibilbidean eragin erabakigarria izan du prezioen gorakadak; izan ere, eskaria handitu zela eta, XX. mendeko hirurogeita hamarreko hamarkadaren hasieran kilo bat alga heze bakoitzarengatik 2,5 pezeta ordaintzen ziren, urte gutxiren buruan 11 pezeta eta hamarkada horren bukaeran arrantzaleek antolatzen zituzten enkanteetan 45 pezeta ordaintzera iritsi ziren. Alga lehorrek abantaila dute, kontserbatu daitezke eta, ondorioz, 200 pezetatik gora ordaindu izan da kilo bakoitzeko. Beste herrialde batzuetatik alga kopuru handiak ekartzeak, Maroko, Hegoafrika eta Txiletik batez ere, kolpe latza eman zien landare hau jasotzen ibiltzen ziten langileei.\nBost ijito portugaldarrek osatutako taldea (lau gizonezko eta emakumezko bat) algak jasotzeko erabilitako tramankulua herrestan eramanez. Argazkia: Javier Carballo.\n(1) J.A.Apraiz eta A.Astui. La pesca en Euskalherria. Pesca de litoral. Itxasoa, 2. El mar de Euskalherria. La Naturaleza, el hombre y su historia. Etor Argitaletxea, 1989.


LEKAENEA TALDEKO EMAKUMEZKOAK INDARTSU JARRAITZEN DUTE : KIROLETIK\nLEKAENEA TALDEKO EMAKUMEZKOAK INDARTSU JARRAITZEN DUTE\n22 Urt, 2019 Irun, Tenis de Mesa, Lekaenea Tenis de Mesa\nSasoiko daude Lekaenea klubeko emakumezkoen taldea, izan ere, larunbatean jarraian lortutako laugarren garaipena lortu zuten, lehen aldiz denboraldi honetan. Aurrean Hotel Museo Patria Chica Priego TM taldea zuten, sailkapeneko bederatzigarrenak, baina etxetik kanpo jokatzeak neurketa zailtzen zuen.\nHala ere, Kordoban jokatu zen norgehiagoka gaizki hasi zuten irundarrek. Belen Calvo gazteak ezin izan zuen Yolanda Enriquez garaitu eta lehen tantoa etxekoek lortu zuten. Baina, bikain erreakzionatu zuen Lekaeneak eta gainontzeko tantoak eskuratu zituzten. Ioana Teclak eta Jin Zhangek buelta eman zioten markagailuari eta bikotekako setean 1-3koa lortu zuten. Azkenik, Teclak bigarrenez, aurkaria garaitu eta 1-4ko garaipena erdiestea ahalbidetu zuen.\nGaraipen honen bidez, irundarrak sailkapeneko hirugarren postura igo dira 16 punturekin, baina ezin dira erlaxatu hiru talde baitaude puntu berdinekin.\nA.D Vincios Lekaenea baino gehiago gizonezkoetan\nGizonezkoen taldeak ere bidaiatu zuen asteburuko jardunaldia jokatzeko, kasu honetan, Pontevedrara eta ezin izan zuten garaipenarekin bueltatu.\nEndika Diez, Daniel Kosiba eta Jaime Vidal izan ziren larunbatean parte hartu zuten protagonistak. Kosiba izan zen lehena jokoan sartzen eta hau bera izan zen irundarren lehen tantoa eskuratzearen arduraduna. Neurketa ondo hasi bazuten ere Endikak eta Jaimek euren setak galdu eta Vincios 2-1 irabazten jarri zen. Kosiba izan zen hurrengoa lehiatzen, baina ezin izan zuen lehen seteko emaitza bera lortu eta etxeko taldeak 3-1ekoa eskuratu zuen. Vidalek hurrengo setean 3-2 hurbildu zituen irundarrak, baina Diazek ezin izan zuen azken setean garaipena lortu eta azkenean, 4-2ko markagailua ezarri zuen Vincioseko jokalariak.\n4-2 galdu arren, galiziarrek 27 tantu gehiago lortu zuten soilik, beraz, oso neurketa berdindua izan zela nabaria da.\nAzken porrot hau kontutan hartuz, irundarrak sailkapeneko laugarrenak dira 14 punturekin, Cajasur Priego, hirugarren sailkatua, hiru puntutara dutelarik.\nCHAMPIONS LEAGUEKO ARERIOAK EZAGUTZEN DITU LEKAENEAK\nDatorren denboraldian Lekaenea klubeko emakumezkoen eta gizonezkoen taldeak Europan barrena arituko dira Mahai Teniseko Champions Leaguean...\nDENBORALDIA AMAITZEAR DELA BI PORROT\nAste santuko oporrak ez die batere ondo egin Lekaeneako superdibisoetako taldeei, Balaguer-Villart Logisitc eta Arteal irundarrak baino gehiago izan...\n16 Api 2019\nLekaeneako superdibisioetako bi taldeek asteburu honetan txapelketako jardunaldi berri bat lehiatzera bueltatu ziren Sonia Etxazarreta Kirol Gunean eta biek 1-4...\nAHAZTEKO JARDUNALDIA SUPERDIBISIOETAKO TALDEENTZAT\n02 Api 2019\nGuadalajaran ospatutako Espainiako Txapelketaren eta Errege Koparen ondoren, Lekaeneako klubeko taldeak porrotarekin bueltatu ziren ligako neurketetara\nHIRUGARREN NEURKETA JARRAIAN 4-0 IRABAZIZ\nLekaenea klubeko gizonezkoen taldeak 4-0 irabazi zuen Fundacion Cajasol Hispalis eta Espainiako Txapelketara sasoiko iristen da\nURRATS ETA PULTSU SENDOAREKIN\nBeste asteburu aparta bat Lekaenearentzat, superdibisioko taldeek Galizian eta Katalunian garaipen sendoak lortu baitzuten\nGizonezkoen taldeak ireki zuen...


Garaion euskaraz sortzeko sorkuntza espazioa bat da, sortzaileen sorkuntza lanak, ikerketak eta esperimentazio berrien bizipenak bultzatzeko; eta horren bidez, komunitatean sormen gaitasuna piztu eta euskal kulturaren imaginario aberasteko. Gasteiztik 15kmtara naturgune paregabe batean kokatuta.\nGure oinarria hiru dira:\nNatura hobetzeko erantzukizuna bultzatzea\nOndare Soziala balioan jartzea\nEta hiru gure lan ildoak:\nSorgingunea edo Sormen espazioa\nHaztetxea edo Baserri-Eskola\nGaraionen sortzaileei egonaldiak egiteko edo espazioak erabiltzeko aukera eskaintzen dugu. Arte plastiko, eszeniko, bertsolari, ipuinkontalari, idazle, zirkolari… edo gizarte erakundeetako kideei sormen esperientziak bakarrik edota elkarlanean lantzeko aukera eskaintzen dugu. Gertukoak, hasi berriak, emakume sortzaileak eta batez ere euskaraz sortu nahi duten lagunak lehenesten ditugu. Eta aldi berean, Euskal Herri mailako sortzaileen arteko elkarlan sarea bultzatzeko gogoa dugu. Gurean natur-artea auzolanean egitea izan da lehen jardun artistikoa, Land-art disziplinaren lagunak gara eta arlo honetan urtero jarduera zehatzak antolatzen ditugu, nazioarteko topaketak, ikastaroak, istalazioak, ikerketa taldeak edo egonaldi zehatzak.\nEtxean sortzen den guztia inguruko herritarrekin konpartitzen dugu, Barrundia, Lautada, Debagoiena eta Gasteizeko lagunak osatzen dute gure publiko edo zale-taldea. Haur, gazte, emakume, migrante, jubilatu edo aniztasun funtzionala edo inguruan kaltetutako egoeran bizi diren lagunei sorkuntza bizipenak eskaintzea biziki maite dugu.\nSorgingunea, Sortu, Sortzaileak, Artistak, Sormena sustatu eta sortzaileak babestu, zaleak, adituak, Euskara, Feminismoa, Baserri-eskola, artoartean laberintoa, Otarregintza, Zumea, Natura, Auzolana, Natur-artea, Landart.


Migel Anjel eta bere garaia | Guggenheim Bilbao Museoa\nMigel Anjel eta bere garaia erakusketak Albertinan gordeta dauden marrazki italiar ederrenak eta garrantzitsuenak bildu zituen, Florentziako artista gailenak izan zuen bizitza luzean zehar (1475–1564) eginak.\nMigel Anjelek erabateko eragina izan zuen Errenazimentu klasikoaren eboluzioan eta ezinbesteko inspirazio-iturria izan zen Manierismoko, Kontrarreformako eta Barrokoko artearentzat. Gorputzaren inguruan hizkuntza monumental berria garatu zuen, bere garaiko artista gehienentzat, aldi jakin batzuetan behintzat, garrantzizko eredu izan zena. Irudi berri hura, ideala, heroikoa eta indarrez beterikoa, Cascinako Guduaren fresko handian iritsi zen gorengo mailara, eta Albertinan dauden fresko horren bozetoetako batzuk erakusketa honetan izan ziren ikusgai.\nObra honen sorburuari buruz aipatu beharra dago Leonardoren Anghiariko Guduarekin lehian egon zela, Florentziako Jaurerriren Jauregiko Kontseiluaren areto handia dekoratu behar zuen beste freskoarekin, alegia. Bi freskoetatik bakar bat ere kontserbatu ez den arren, Artearen Historian izan diren batailen irudikapen famatuenak dira. Migel Anjelen estudio anatomikoek, muskuluen bidez gorputzari izugarrizko itxura emateaz gain, barruko bizitza asaldatua, indarra, grina eta borondatea aditzera ematen dute. Leonardorengan ere eragina izan zuen, eta eragin hori erakusteko Milango Santa Maria delle Grazie-ko Azken Afarian agertzen den San Pedrorentzako estudio ezaguna jarri zen ikusgai.\nAukeratutako marrazki sorta zabalak ondo islatu zituen zein desberdinak izan ziren Migel Anjelenganako erreakzioak eta beste artista batzuengan izan zuen eragina. Bestalde, artista batzuek gehienbat Rafaelen eta Leonardoren idealei jarraitu zieten, era berean, Migel Anjelek berak mirespen handia zuen ideal horiekiko. Ikusgai dauden marrazkiek, Leonardo, Fra Bartolomeo eta Rafaelen horiek, gorputzaren hizkuntza berria berehala bereganatu zutela erakustsi ziguten.\nIa hogei orriren bidez aditzera eman zitzaigun Rafaelek izan zuen eboluzio osoa, Unbrian bizi zeneko hasierako alditik, Florentzian izan zenean Migel Anjelen eragin nabarmena jaso zuen aldia tartean dela, Erromako obra handietaraino, horien artean aipatzekoak dira Vatikanoko Egontoki eta Logietako freskoak, Santa Maria della Pace-ko Chigi Kapera edo Antzaldatzea. Migel Anjeli dagokionez, Kapera Sixtinoaren sabaiko bere fresko ezagunetik erakusketan (gizonezkoen biluziak) baterako bozeto bat egon zenikusgai.\n1520an Rafael gazte hil ondoren, haren dizipuluek eta tailerreko kolaboratzaileek ordezkatu zuten hark utzitako ondarea. Haietatik gailenena Giulio Romano zen, mutil koskorra zenean Rafaelek tailerrean onartu zuena, eta hark bukatu zituen maisuak burutu gabe utzitako proiektuak, all’Ignudiantica estilo erromatarra garatzen jarraitzeaz gain. Federico II Gonzaga dukeak gonbidatuta Mantuara joan zen eta bertan gorteko pintore nabarmena eta duke-etxearen arkitekto nagusia izatera iritsi zen. Lehen Rafaelek bezala, Giuliok kolaboratzaile ugari izan zituen, nahiz eta berak egiten zituen xehetasun bakoitzerako bozetoak, Palazzo Te jauregiaren dekoraziorako bozeto sortan antzeman daitekeenez.\nZenbait artistak, esate baterako, Perino del Vagak, gaztetan Cascinako Batailatik ikasi zutenek, baina Rafaelen tailerrean ere lan egindakoek, bi maisuen estiloei zegozkien elementuak elkartu zituzten 1520ko hamarkadan. Gauza bera esan daiteke Correggio eta Parmigianino Italiako iparraldeko artistei buruz, Migel Anjelen monumentaltasuna eta Rafaelen grazia berenganatu baitzituzten, baina bi elementu horiek beren artearen ezaugarri den emozionaltasun osagai nabarmenarekin konbinatu zituzten.\nErroman, Parmigianino Rafaelen estudioan hainbeste kontzentratu zenez haren garaikideek Urbinoko maisu handiaren haragitze gisa hartu zuten. 1530eko hamarkadako garapen estilistikoaren ezaugarriak izan ziren Migel Anjelen eta Rafaelen muturrera eramandako mugimenduzko motiboak hartzea, graziaz eta asmamenez betetako elementu artistikoak indartzea eta gero eta ukitu dotoreagoa eta apaingarria ematea. Errenazimentu klasikotik Manierismora izandako igarobide hori Rosso Fiorentino, Perino del Vaga eta Domenico Beccafumitik hasi eta Francesco Salviati eta Giorgio Vasarira arte biltzen dituzten obretan islatu zen.\nErretratuan izandako aurrerapen berriak, batetik, naturaleko modelora izandako hurbilketa zoragarriaren eraginez sortu ziren eta, bestetik, funtsezko ezaugarri batzuk idealizatu eta nabarmentzeko joeraren ondorioz. Gazte eta hotz agertzen den Gonzagaren erretratua, Francesco Bonsignorik egina, Andrea Mantegnaren estilo plastikoari lotuta agertzen da oraindik, Bartolomeo Venetok, noble ezezagun bati egindako erretratuan, balio optikoak nabarmentzen dituen bitartean, alkandora brodatuaren, beroki marrazkidunaren eta eguzki argiaren pean distira egiten duen ilearen efektu piktorikoak, hain zuzen ere. Leonardoren tradizioari jarraituz, Benardino Luinik haren estiloaren bereizgarri den sfumato batez estali du emakumezko erretratuaren aurpegia, larruazala lainoa balitz bezala inguratuz eta aire baporetsua emanez. Aurpegiaren gorritasun finak bizitasuna eta freskura ematen dio izaki leun horri. Efektu hori lortzeko kolore desberdinetako klarionak erabili zituen, Andrea del Sarto florentziarrak bezala, nahiz eta azkenak formen geometrizazioa eta gogortasun eskulturala lortu nahi zituen, berea dela uste den dama noble baten erretratua izanik horren erakusgarri.\nMigel Anjelek 1530eko hamarkadan zuen estiloa, besteren artean, Kristoren heriotza irudikatzen duten marrazkietan antzeman daiteke, San Pedroko La Pietà egin zuenetik bere bizitza osoan behin eta berriro landutako gaia izanik. Kristo hilaren aurrean aihenka irudi ugariz osatuta dago eta bertan Kristoren gorputza aditzera ematen zaigu Gurutzetik jaisten ari direla, zutik edo belauniko dauden laguntzazko irudien eta gorpuaren makurduraren bitartez. Sanginaz egindako beste marrazkian kontraste zoragarria sortzen da atzealdeko irudien formen, mardul eta lerro zakarrez eginda agertzen direlarik, eta Salbatzailearen gorputzaren artean, zauri bakar batek ere itxuragabetu gabe eta lotan dagoela ematen duen jarreran, ia naturaz gaindikoa den edertasuna dariola. Artistari Kristoren heriotzak bakarrik eman zion aukera barruko tentsiorik, atsekaberik eta oinazerik gabeko gizakiak irudikatzeko.\nBere garaiko beste artista batzuk egiten zuten bezala Migel Anjel Frantziara joateko ahalegin guztiak alferrikakoak izan ziren. Herrialde horretan eskultore gisa zuen ospea zabaldu zen, eta Francisco I.a erregeak jaso zuen marmolezko Herkules kolosalari (ez da gorde) eta Roberto Strozzik Frantziara eramateko agindu zuen Julio II.aren hilobiko bi esklaboei zor zaie ospe hori. Gainerakoan, 1531n bertara joan zen Antonio Mini, Migel Anjelek oparitako marrazkiez betetako bi kutxekin. Marrazki haiek balio handiko ikerlan-materiala izan ziren Primaticcio artistarentzat, besteren artean. Eta litekeena da Rosso Fiorentino, lagun zuen Migel Anjelen bitartez 1530ean Frantziara joan izana. Gorteko errege-pintore gisa lan egin zuen Parisen eta Fontainebleaun batik bat, eta bertan jauregiaren dekorazioan parte hartu zuen bere kargura zeuden artista ugarirekin batera. Primaticciorekin batera, ondoren Niccolò dell’Abate-ren laguntzarekin, Fontainebleauko eskolaren sortzailetzat hartu dute. Izan ere, artista haiek izan ziren Migel Anjelen estiloari dagozkion elementuak Frantzian hedarazi zituztenak.\nPaolina Kaperako (1550) freskoak amaitzean, Migel Anjelek pintatzeari utzi zion arkitekturan eta eskulturan bete-betean jarduteko. Dena den, bozetoak egin zituen bere lagun Daniele da Volterra, Ascanio Condivi eta Marcello Venustirentzat, eta horrela Migel Anjelen ideiak betikotu zituzten beren pinturetan. Olio-pintura baterako Volterrak egindako marrazki bat, Eneas mutiko batekin, orain galdua, 1550eko hamarkadaren erdialdera Migel Anjelek egin zuen zirriborro baten garapen-lana da. Bikainki dokumentatzen du maisu florentziarraren estilo beranta, non irudiak forma trinko eta masiboetan oinarrituta garatzen diren eta beren mugimenduak zakartuta eta sinplifikatuta agertzen diren.\nAlbertinako maisulan-sorta horren bidez, erakusketak marrazkiaren teknika eta funtzio desberdinak aditzera ematen zizkigun eta materialen aniztasuna dokumentatu zuen; material horien erabilerak, doitasunari eta aniztasunari dagokienez, garai hartan gorengo maila lortu zuen. Grabatuari dagokionez ere gero eta aukera zabalagoa antzeman zitekeen, batik bat Italian barneratu berri ziren akuaforte eta argi-ilunezko xilografia teknikei esker; horren erakusgarri dira Marcantonio Raimondi, Parmigianino eta Ugo da Carpiren estanpa famatuak.\nDeikundea, ca. 1531–32\nLuma eta tinta arrea klariona beltzez egindako prestakuntzazko marrazki trazuen gainean, arre koloreko akuarela pintzelkadak, zuriz azpimarratutako guneak, klariona beltzez egindako koadrikulatua, paper marroia\n247 x 441 mm


2016 urria | Irunero\n2016(e)ko urriak 28Irunero Erantzun\nZortzi urteko ibilbidea osatu du Sacco musika taldeak Gaztaroko proiektu asko sortzen diren moduan piztu zen Saccoren sua. “Parrandan izaten den berotasunean”, onartu du Xabi Zabalak. Iturburu hori duten ideia asko bidean galtzen dira, ahaztuta. Sacco taldearenak, ordea, aurrera egin\n2016(e)ko urriak 27Irunero Erantzun\nGORKA MARTINEZ unpaisenmimochila.blogspot.com Denbora: 4:30. Distantzia: 13,13 km. Desnibela: 683 m. Zailtasuna: Zaila. Gogorra da, aldapa handiak baititu. Arriskutsua ere izan daiteke, harri tarte batzuetan, eta uztaien igarobidean, batez ere. Pagogainako aparkalekuan hasten da ibilbidea, eta Aiako Harriko tontorrak inguratzen\nErronkaz-erronka egiten du aurrera Xabier Alonsok. Maratoiak labur geratu zitzaizkion, eta 100 kilometroko probekin ausartu zen. Denborarekin, 200dik gorakoak egin ditu, eta 24 ordukoak ere bai. Azaroaren 27an, 100 kilometroko Munduko Txapelketan parte hartuko du, Murtzian. Ricardo Toro herrikidearen marka\n2016(e)ko urriak 20Irunero Erantzun\nHiru gaztetxo irundar ariko dira aurten Leka Eneako emakumeen talde nagusian Harrituta hartuko dute aurten, Emakumeen Superdibisioko aurkariek, Leka Enea mahai tenis elkarteko taldea. Izan ere, 13 eta 14 urteko hiru gaztetxo irundar ariko dira, txandaka, Irungo elkarteko emakumeen talde\nUztailean zabaldu zituen ateak Asistencia Familiar 24 frankiziak Irunen duen bulegoak. Mendeko diren pertsonei zuzendutako zerbitzuak eskaintzen ditu. Koldo Elorz Azpiroz da kudeatzailea, eta gizarteratze lanean dabil. Hala ere, azpimarratu du ahoz-ahokoa dela, haientzat, propagandarik onena: “Ondo egindako zerbitzuaren, edo\n2016(e)ko urriak 17Irunero Erantzun\nHaurdunaldian, erditzean eta ondorengo hezieran laguntzeko, Amaita elkartea sortu dute Guraso izateko erabakiak zeharo aldatuko du bizitza. Ardura handiko erronka da haurra sortu eta hura heztekoa. Horregatik, komeni da prestatzea, eta ahal dela, profesionalen eskutik formazioa jasotzea. Hori errazte aldera,\nSarritan ezkutuan gelditzen den errealitatea da pobreziarena. Itzalean bizi da bazterketa sozialean, edo haren arriskuan dagoen jendea. Egoera horretan bizi diren irundarren arazoak gertutik ezagutzen ditu, hain zuzen ere, Ruth Lopez Herrerok, ia lau urte baitaramatza Erletxea bulegoan. Gizarte laguntzen\n2016(e)ko urriak 11Irunero Erantzun\nUrrian ekin diote kirol jarduerari Irungo ikastetxeetan Irailean itzuli ziren haurrak eskolara, eta urriarekin batera hasiko dira eskolaz kanpoko jarduera gehienetan. Lehen Hezkuntzako haurren artean, Eskola Kirola programa da zabalduenetako bat. Irungo Udalaren eta hiriko ikastetxeen arteko elkarlanari esker, kirol\nUrtearen amaieran bezala, udaren ondoren ere ohiturak hartzeko edo baztertzeko erronkei heltzen die jende askok. Erretzeari uztea izaten da nagusietako bat. AECC Minbiziaren Kontrako Elkarteak banakako nahiz taldekako terapiak eskaintzen ditu, doan, Irunen duen egoitzan. Astelehen goizetan eta ostegun arratsaldetan\n2016(e)ko urriak 7Irunero Erantzun\nIrungo Elkarte onena izan da, 50.urteurrenean Santiagotarrak Kirol Elkartea izan da protagonista 2016ko Irungo Kirolaren Sarietan. Elkarte onenaren saria jaso du. Gainera, klubeko Olatz Zabalak eta Ander Elosegik jaso dituzte kirolari onenen sariak, emakumezkoen eta gizonezkoen atalean, hurrenez hurren. Zabaltza


ANARI – Musikaire\nMusika / Rock\nAnari, euskal musikak duen ahotsik pertsonaltarikoena, bi hamarkada beteko ditu musikaren munduan. Bere musikak haseratatik publikoa eta kritika liluratu zituen. Sarri , Cat Powerrekin edo PJ Hareveyekin alderatu dute.\nPsych Out taldean hasi zen bateria jotzen, 1997an egin zuen debuta bakarka, eta gaurdaino hamar lan baino gehiago argitaratu ditu, diskoak, singleak, Ep-ak eta bildumak kontuan hartuta. Haren lanek oso kritika onak jaso dituzte, eta hogei urtetik gorako ibilbidean nortasun handieneko euskal emakumezko kantarietako bat dela erakutsi du. Nick Cavek, Bob Dylanek eta beste zenbait artistak eraginda, musika gordin eta poetikoa egiten du.\n2007an Bidehuts diskoetxea sortu zuen, Inoren Ero Ni eta Lisabö taldeetako kideekin batera, euren lanak argitaratu ahal izateko.\nAdarra Saria jaso zuen lehenengo emakumea izan zen, 2018an. Urtero Donostiako Udalak eta Donostia Kulturak Euskal Musikaren alorreko ibilbide bati egiten dioten aitortza da Adarra. Momentuz sari hori jaso duen pertsonarik gazteena da.


Ongi etorri Taxi-gidariak Sogn og fjordane! Duen taxi-gidariak guneak egokiena mundu on bat gara Autoak - | Ongi etorri Taxi-gidariak Sogn og fjordane! Duen taxi-gidariak guneak egokiena mundu on bat gara Autoak -\nSogn og Fjordane zure ibilgailuaren autoa erreserbatu nahi duzunean, ezkutuko kostuak ez dira harrituko. Alquiler121.com–en ez duzu erreserba-kosturik edo kreditu txartelik ordainduko. Aldatu al duzu zure kontuan edo egin akatsik? Zure erreserba bertan behera uzteko edo zure erreserba bertan behera uzteko 48 ordu lehenago jaso ahal izango duzu. Kasu horretan, Sogn og Fjordane-ko prezio hoberenean auto bat alokatzeko asmoa baduzu, leku egokian sartu zara. alquiler121.com beti dago erabilgarri dauden alokairuko autoko prezio onenak. Ez itxaron luzeegia zure oporretako autoa erreserbatu aurretik. Estimatuenak Taxi-gidariak Sogn og fjordane Ez ari zaren bitxia gure zerbitzuaren barruan agertzen dela uste duzu? Beherago duzula zure ordenagailuan datuak gako beraz overabundance esanahi bat, web orrian eta trafiko gehiago lortzeko lagunduko lotura bat da. Ez da inolako ezkutuko kosturik izango, kreditu-txartelen kuotak edo erreserba-kostuak ondoren. Horrez gain, beti alda dezakezu edo zure erreserba doan aldatzeko 48 ordu arte ibilgailua alokatu aurretik. Sogn og Fjordane auto bat alokatu nahi duten pertsonentzako helmuga ezaguna da. Gure bezero askok esperientzia ona izan dute autoak kontratatzeko orduan. Beraz, ez izan zalantzarik eta Sogn og Fjordane alokairuan autoa erreserbatu. Jakin aurretik, ordainketa gehiago ordainduko duzu, erabilgarritasuna baxua delako. Ez du gehiegi ordaindu behar, ezta? Alquiler121.com atalean, inoiz ez duzu gehiegi ordainduko, Sogn og Fjordane autoa alokatzeko tarifak konparatzen baitira. Autoak alokatzeko negozio onenak bakarrik agertzen dira bilaketaren emaitzetan, beraz, erraz alda dezakezu prezioari buruzko kezkarik gabe. Gomendagarria da auto bat alokatzea lehenbailehen tasarik onena lortzeko.\nLloguer de cotxes a Zuric en la comparació de preus\nAlquiler de coches Patras Coches de alquiler baratos en Patras


Harley-Davidson - Wikipedia, entziklopedia askea.\nHarley-Davidson Estatu Batuetako motozikleta fabrikatzaile bat da.\nIngeniaritza mekanikoa eta motorcycle manufacturer (en)\nMotozikleta, appurtenance (en) eta Jantzi\nWilliam S. Harley (en)\nArthur Davidson (en)\nHarley-Davidson motozikletak 1903an Milwaukee hirian 21 urteko William Harley eta 20 urteko Arthur Davidson gazteak fabrikatzen hasi ziren, horretarako motordun bizikleta baten prototipo edo eredu bat sortu zutelarik. Eredu hau Davidsonen garajean eraiki zen, 3 m. zabal eta 5 m luze zituelarik. 1903ko abuztuaren 28an Harley-Davidson Motor Company enpresa sortu zuten, eta egun hortan bertan ekoizpenari burubelarri ekin zioten.\nLehenengo motorrak Davidson familiaren atzeko patioan garatu ziren. Gerora, 1904an, lehen lehiaketa motorra agertu zen. Urte horretatik aurrera, arrakasta handiz saldu zituzten eta 1914an 16.000 unitate ingurukoa zen ekoizpena. 3 urte geroago, I. mundu gerran Estatu Batuetako hornitzaile bihurtu zen.\n1929an AEBtan izandako krisi ekonomiko larrian, bere modeloak egokitu zituzten garai latzetara eta marka ez zen galdu.\nDavisonek kontratu berri bat lortu zuen Amerikako Estatu Batuekin, honetan, bigarren mundu gerran Amerikako armada hornitu behar zuen, honek beraien urrezko garaira eraman zuen Harley-Davison marka eta Koreako gudara kontratu hori iraun arte. Gero jeep marka aukeratu zuten Amerikako hornitzailetzat. Bitxikeria bezala, esan daiteke, bigarren gerra mundiala eta gero bertatik bueltatu ziren soldaduak “Choppers” motatako motorrak egiten hasi ziren, motor hauek pieza gutxi zituzten azkarragoak eta pisu gutxikoak izateko.\nAlabaina, hurrengo urteetan, konpainiak beraien izen ona galdu zuten , gainera, zergak gero eta altuagoak ziren eta Hollywood-ek Harley Davidson marka estereotipo txartzat jo zuen haien pelikuletan. Jende gaiztotzat hartzen zituzten Harley batean zabilen pertsonak .\n1969-an Amerikan Machinery and Foundry enpresak konpainia erosi zuen, bertan aldaketa berri batzuk ezarri zituen, baina aldaketa horiek enpresaren motorren kalitatea okertu zuen eta horregatik langile asko grebara joan ziren, horrek enpresari gastu asko eragin zizkion eta bere lehen postua galdu zuen japoniar marken aurrean .\nHarley-Davidson enpresaren webgunea (eleanitza)\nAzken aldaketa 1 maiatza 2020(e)an, 21:39(e)tan\nOrriaren azken aldaketa: 1 maiatza 2020, 21:39.


Ostalaritzan beirazko ontziak birziklatzea sustatzeko kanpaina berria jarri dute martxan - Deia\nOstalaritzan beirazko ontziak birziklatzea sustatzeko kanpaina berria jarri dute martxan\nVista del interior de un contenedor de vidrio. Javier Bergasa\nVista del interior de un contenedor de vidrio.\nBILBO. Egitasmo horren bidez, irabazi asmorik gabeko erakunde horrek funtsak bideratuko dizkie hitzarmenari atxikitako administrazio publikoei, beirazko hondakinak jatorrian bereiztearen prozesua hobetzeko eta beira errefusaren ontzira botatzea ekiditeko. Getxoren kasuan, kanpaina honekin gaur egungoak baino 400 beira tona gehiago berreskuratu nahi dituzte (gaur egun errefusan amaitzen dutenak). Hala, jatorrian guztira % 6,3 bereiztetik % 7,6 bereiztera pasatu nahi dute beirari dagokionez; hau da, 2018an jasotako 1.845 tonatik 2020ko, udan 2.245 tona jasotzera pasatu nahi dute.\nOstalaritzako sektoreak estatuan saltzen diren erabilera bakarreko beirazko ontzien hondakinen ia % 52 sortzen du; beraz, sektore gakoa da birziklapenari lotutako helburuak lortu ahal izateko. Hirigintza, Obra eta Zerbitzuetako jarduneko zinegotziak, Joseba Arregik, honako hau adierazi du: "Udalaren eta ostalaritzaren arteko elkarlana ezinbestekoa da gaikako bilketaren tasa handitzen jarraitzeko.\n2018an, tasa hori % 31,34koa izan zen Getxon". Ildo horretatik, Ekonomia Sustapeneko arloko jarduneko zinegotziak, Ignacio Uriartek, "beiraren bilketan aktiboki inplikatuta dauden establezimenduen laguntza" eskertu du; halaber, eskatu du "udalerriko gainontzeko ostalari eta langile guztiak inplika daitezela kanpaina honetan proposatutako jardunbide egokiak garatzeko eta gaikako bilketaren zifra horiek handitzen jarraitzeko". 2018an, Ecovidriok emandako datuen arabera, beirazko ontzien hondakinen 23,95 kilo birziklatu zituen getxotar bakoitzak. Udalerrian zehar banatutako 290 edukiontzietan 1.845 tona biltzera iritsi zen hiria. Kanpainaren xedea da beirazko ontzien gaikako bilketa handitzea jatorrian; zehazki, 400 tona gehiago lortu nahi dira.


Aldundiak bere ordenagailu zentralen alokairu eta mantentze kontratua onartu du | El Correo\nAldundiak bere ordenagailu zentralen alokairu eta mantentze kontratua onartu du\nDatorren urterako gehieneko lizitazio aurrekontua 3,8 milioi euro da.\nI.AGOTE Sábado, 15 octubre 2016, 23:59\nDiputatuen Kontseiluak onartu du gaur Arabako Foru Aldundiaren Datuak Prozesatzeko Guneko bi HOST ordenagailuen alokairua eta mantentzea kontratatzea 2017, 2018 eta 2019rako, 9,6 milioi euroko zenbatekoan. Datorren urterako gehieneko lizitazio aurrekontua 3,8 milioi euro da.\nBi ordenagailu horiek Kalkulugunea foru sozietateak ostatatu eta administratzen ditu eta Foru Aldundiak bere eginkizunak betetzeko, bere eskumenak gauzatzeko eta herritarrei zerbitzu publikoak emateko beharrezkoak diren barne prozesuak kudeatzen dituzte. Ogasuna eta, neurri txikiagoan, nekazaritza eta bide azpiegiturak dira haiek euskarria ematen dieten eremu nagusiak.\nKontratu hau Enplegu, Merkataritza eta Turismo Sustapenaren eta Foru Administrazioaren Sailak atera du lehiaketara eta haren barruan bi ordenagailu zentral horien alokairua, laguntza teknikoa eta mantentzea daude, baita Aldundiaren sail desberdinek erabiltzeko haietan instalatutako programa eta aplikazio sorten lizentzia ere.\nBIM-Revit eta Nazioarteko Merkataritza izango dira Amurrion egingo diren hurrengo ikastaroak Detenidos dos jóvenes en Vitoria con el coche lleno de productos robados en dos supermercados


PSE-EE LASARTE-ORIA: BERRIAK: ESKOLAKO MATERIALA EROSTEKO LAGUNTZAK\n2018 EKA 25 • LAGUNTZAK\n20.000 eurotik beherako diru-sarrerentzat, 90 €;\n20.000 eta 30.000 euro bitarteko diru-sarrerentzat, 65 €;\n30.000 eta 40.000 euro bitarteko diru-sarrerentzat, 35 €.\nLaguntza jasotzeko aukera izango dute lehen eta bigarren hezkuntzako derrigorrezko etapetan eskolatutako adingabeak dituzten familiek, berdin delarik zein udalerritan eskolatuak dauden, baina ezinbestekoa delarik eskolako materialaren erosketa beti Lasarte-Oriako dendetan egina izatea, 2018.ko uztailaren 1etik irailaren 30era.\nEpeak eta informazio gehiago web honetan:


Tubacex, isiltasunaren legea eta arratoien oihuak - Aiaraldea - Aiaraldea.eus\nTubacex, isiltasunaren legea eta arratoien oihuak\nAitor Aspuru Saez 2021-07-27 06:00\nErtzaintza goizeko lehen ordutik egon zen atzo Laudioko piketean. / Tubacexeko Langileak\nAzken 10 egunetan Tubacex enpresako zuzendaritzak, zenbait hedabide eta bidelagunen ekarpenarekin, estrategia aldatu du grebari dagokionez. Oposizio frontalarekin ezin izan dutenez hautsi, gerra psikologikoarekin, intoxikazioarekin eta grebalarien artean mesfidantza sortuta saiatzen ari dira protestaren zilegitasuna eta batasuna urratzen.\nEl Mundori eta EAEko enpresa elkarteei lotutako hedabide batek artikulua argitaratu zuen atzo, salatzeko Tubacexeko greban "isiltasunaren legea" ezarri dela eta sindikatuen presioak ez diela uzten zenbait langileri greba likidatzen, lanpostuetara itzultzeko. Artikuluaren muina bi langile anonimoren adierazpenetan datza. Bi behargin horiek aldarrikatzen dute eurek ez dutela nahi euren gainean eraman hainbat lankide saltzearen gurutzea.\nIroniak ironia, "isiltasunaren legea" aipatzea metafora ezin egokiagoa da kasu honetan. Izan ere, kontzeptuak izen bereko filma batean du jatorria. Elia Kazanek zuzendu zuen eta, ustez, komunismoak Hollywoodeko artisten artean ezarritako diziplina salatzen zuen filmak. Ordea, errealitatea izan zen Elia Kazanek bere burkideak saldu zituela errepresiorik ez pairatzeko McCarthy senatariak "sorginen ehiza" abiatu zuenean Hollywoodeko industrian. Hain zuzen, filma hori izan zen bere burua zuritzeko erabili zuen pelikula, aurretik Viva Zapata! bezalako filma ezkertiarrak egin eta gero. Isiltasunaren legea filma izan zen, hain zuzen, “sorginen ehiza” intelektualki justifikatzeko baliatu zen tresna.\nEz dira kasualitatearen fruitu aipatutako artikulu hori, aurreko egunetan idatzitako beste batzuk, ezta bat-batean agertu diren hainbat Twitter profil faltsu ere\nHainbat urteren ondoren, ohorezko Oscarra eman ziotenean Kazani, antzezle askok ez zuten txalotu zeremonian, traidore hutsaltzat eta koldartzat jotzen baitzuten.\nEgun, Aiaraldean, antzeko filma sortzen ari dira batzuk. Horientzat euren (eta guztion) eskubideen defentsan ari direnak borreroak dira, eta bere lankideak bazterrean utzi nahi dituztenak, aldiz, biktima gizagaixoak. Eta barregarriena dena, euren kideak saltzearen truke, Oscar bat eta txaloak ere nahi dituzte.\nKasualitaterik ez filma honetan\nEz dira kasualitatearen fruitu aipatutako artikulu hori, aurreko egunetan idatzitako beste batzuk, ezta bat-batean agertu diren hainbat Twitter profil faltsu ere. Twitter kontu horiek argudio nahiko miserableak baliatu dituzte grebaren zilegitasuna zalantzan jartzeko (adibidez, lanik egin ezin duten kaleratuak ez daudela greban esatea, nahiz eta antolatutako kaleratuek euren soldatak erresistentzia kutxara bideratu).\nTubacexeko zuzendaritzak abiatutako estrategia berriaren emaitza dira. Ez da miraria bat-batean, orain arte aparteko interesik erakutsi ez duenean, Vocentok sekulako garrantzia ematea lanuzteari.\nBatasun sindikala borroka honetan mantendu da denbora luzez, baina horrek ez du esan nahi une latzak bizi izan ez direnik, eztabaidak zein desadostasunak medio. 160 egun baino gehiagoko greba batean hori ez da albiste\nEstrategia berria; gerra psikologikoa eta intoxikazioa\nZuzendaritzaren planteamendu berriaren isla da pasa den astean gertatutakoa. Kaleratutako kolektiboko dozena bat kidek eskatu zuten hitza langile batzordearen bileran eta sindikatu bereko bi lagunek (ordezkari sindikala bata, afiliatua bestea) eztabaida zinez ezatsegina izan zuten, errespetu faltekin. Hortaz, ez zen kolektibo baten eta langile batzordearen arteko desadostasuna izan, sail sindikal bereko bi kideren arteko talka baizik.\nNola edo hala, gertakaria berehala egon zen zenbait hedabidetan. Vocentok dozena eta erdi kaleratuen zifra puztu zuen, 70 langile zirela esanda; eta Tubacexeko zuzendaritzak berak oharra argitaratu zuen berehala, mehatxuak salatzeko. Bitxia da, Ertzaintzak sindikatuko kideak jo dituenean, zuzendaritzak ez du ezer esan.\nEztabaidak albiste dira?\nBatasun sindikala borroka honetan mantendu da denbora luzez, baina horrek ez du esan nahi une latzak bizi izan ez direnik, eztabaidak zein desadostasunak medio. 160 egun baino gehiagoko greba batean hori ez da albiste. Normalena da, tamalez. Orain arteko giro lasaia salbuespen aipagarria izan da, nahiz eta, esan bezala, tentsio uneak egon diren. Zentzu horretan, iragan astekoa ez zen lankideen artean basakeriak esan ziren lehen aldia, eta ziurrenik ez da azkenengoa izango. Gainera, talka eragin zuenak barkamena eskatu zuen. Beraz, eztabaida zakar hori handitu izana enpresaren eta bere morroien maniobra da, eta ez da benetako albistea.\nPasa den asteko eztabaidari dagokionez, okerrena da modu artifizialean elikatu zela eta ez zela izan langile batzordearen eta kaleratuen arteko gatazka, erakunde bereko bi kideren artekoa baizik\nLangile batzordeko eztabaida, intoxikazioaren ondorioa\nPasa den asteko eztabaidari dagokionez, okerrena da modu artifizialean elikatu zela eta ez zela izan langile batzordearen eta kaleratuen arteko gatazka izan, erakunde bereko bi kideren artekoa baizik. Aurreko egunetan, Vocenton eta bestelako hedabidetan sindikatu horri buruzko informazioak zabaldu ziren ez zirenak guztiz zuzenak edo, behintzat, ez zutenak bat egiten batzarretan adostutakoarekin. Horren ondorioz, urduritasuna eta ezinegona handitzen joan zen eta azkenean, eztabaida piztu zen.\nGrebalari onak eta txarrak\nPasa den astean abiatutako gertakariekin, ordea, Tubacexeko enpresak eta bere hedabideek gidoi argia prestatu dute. Grebak zilegitasun ikaragarria duenez gizartean eta bereziki Aiaraldean, ezin da kanpotik apurtu. Hortaz, barrutik egin beharra dago.\nGauzak hala, Tubacexek bere kontakizuna eraikitzeari ekin dio. Alegia, egungo protestan bi grebalari mota daudela; onak, greba utzi nahi dutenak, eta txarrak, ekoizpena etenda mantendu nahi dutenak.\nBerriro ere, ez da kasualitatea gaur zuzendaritza lantegira polizia ugarirekin itzuli izana. Hilabeteetan ekidin du gatazka hedabidetan ez egoteko, baina orain egoera tenkatu nahi dute, euren estrategia berriarekin bat egiten duelako.\nEnpresa estrategia honetara heldu bada, bere ezintasunaren ondorioz izan da\nGidoi aldaketa horrekin, bigarren toki batean jarri nahi dute orain arte garrantzitsua izan dena: 129 langile kaleratu nahi dituztela eta egindako azken eskaintzarekin behin-behinean berronartzera mugatzen direla, Auzitegi Goreneko epaiaren zain dauden bitartean.\nGreba orain bukatuko balitz, grebalarien aldetik egindako ahalegin guztia ezer ezean geratu ahalko litzateke urtebetean, epaileek kaleratuak kanpoan geratuko direla erabakitzen badute.\nAzken eskaintza, berriro ere\nIrakurketa ilun honek, ordea, badauka bere argitasuna ere. Enpresa estrategia honetara heldu bada, bere ezintasunaren ondorioz izan da. Horrez gain, lehenengo aldiz ahultasuna erakutsi du, onartuta lan karga dagoela eta lantegiak martxan jarri behar direla ahalik eta lasterren. Bestalde, "azken eskaintza" hitzak maiatzean ere esan zituzten, eta hemen gaude. Gainera, atzoko hamar orduko bileraren ostean, batasun sindikalak bere horretan jarraitu du, eta grebak aurrera jarraituko du, intoxikazio kanpainak kanpaina.


Musukodunak zientzialari baten bila - - Uriola.eus\nBegoña Altuna 2021-12-15 18:16\nZenbateko eragina du gaitz baten zabalkundean kalean musukoa eramateak?\nHilabete honetako gaiari heldu baino lehen, albiste on bat dut kontatzeko. Aurrekoan Trentinoko mendizaleen elkartearen berripapera irakurtzen ari nintzela ikusi nuen guztiz bat datozela nire via ferratekiko iritziarekin. Eta ez hori bakarrik! Azken asanbladan erabaki zuten ez dutela ferrata berririk onartuko, daudenak ziurrak direla egiaztatzeko lanak baino ez dituztela egingo eta, baten batek kalte handiegiak baditu, itxi egingo dutela. Arrazoia: ferrata gehienak tele-aulkiak udan erabiltzea justifikatzeko baino ez dira egin.\nEta orain, goazen harira.\nNorbaitek azalduko dit zein justifikazio ZIENTIFIKO duen covid gaitzaren aurka gobernuek ezartzen duten neurria KALETIK musukoa eramatea izateak?\nNi ez naiz birologoa, ez inmunologoa, ez medikua, oro har, azken bi urteak testu klinikoekin lanean eman baditut ere. Nire galdera zintzoa da; zinez jakin nahi dut musukoa kaletik eramateak zein eragin duen eta sudurra gorritzen ez duen neurririk har daitekeen musukoa derrigortzea baino lehen.\nAurreko astean Lonbardian izan nintzen 3 egunez eta han kaletik eraman behar da inguruan inor ez badago ere. Trenton ere erdigunean hala erabili behar da musukoa. Hotz egiten du, hatsak musukoa blaitzen du eta azala gorritu egiten da (arnasestua errazago heltzeaz gain).\nDeserosotasun fisikoaz gain, pandemiak sortutako nekea ere azaleratzen da. Poliziarik ikusi ezean, jende askok sudurra agerian eramaten du. Nik uste neurriaren eraginkortasuna instintiboki zalantzan jartzen dugula. Horregatik behar dugu musukoa kaletik eramatearen onuren azalpen zientifikoa.\nUriolako sinadurak sasoitsu datoz eta ziur egunkariko irakurleen artean neurri honen egokitasunaren justifikazioa emango digun norbait aurkituko dugula. Baduzu zuk erantzuna?


Ekologistak Martxan elkarteak 2030erako Euskadiko Hondakinak Prebenitzeko eta Kudeatzeko Planari egindako ekarpenak - Ekologistak Martxan - Euskal Herria\n2021ko Marchren 17\n• Helburu nagusia hau da: “Agregakinen, lurren eta bigarren mailako beste lehengai batzuen tarteko biltegiratzea eta kalitate-kontrola egiteko instalazio publiko-pribatua”. (30 milioi euro inbertituko dira hamar urteetan zehar). Zaldibar, Mutiloa eta Larrabetzuko zabortegien itxiera konpentsatzea aurreikusten da. (Badirudi Ingurumen Ebaluazio Estrategikoaren eskaera proiektu honetara bideratuta dagoela, irismenaren eta ezarpen-irizpideen definizioa baitu). Nola ez bilakatu zabortegi berri bat?\n• Ontziak itzultzeko prozesua aztertu beharreko aukeretako bat bezala identifikatzen du, erabaki bat izan beharko lukeenean. 23,25 milioi euroko partida barne hartzen du, horietatik 23,1 2024an, ustez Gordailu, Itzultze eta Itzulkin sistema (GIIS) sistemak hedatzeko. Baina 2017an, Eusko Legebiltzarrak aukera hori aztertu zuen, eta orduz geroztik txostenak kajoi batean egiten du “lo”; beraz, uste dugu jarduketa horrek Planean zehaztutakoa baino zehaztasun handiagoa behar duela. 2019/904 Zuzentarauaren helburuak betetzeko, GIIS da sistema bideragarri bakarra. Euskadin bereziki garrantzitsua da hori, besteak beste, ardoaren, sagardoaren, txakolinaren eta elikadura-kontserben sektoreetan.\n• 30 milioi euroko partida bat sartzen da enpresentzako ingurumen-diru-laguntzetan. Ez dago argi zein den diru-laguntzen helburua. Planean, diruz lagundu beharreko lehentasunezko ildoen karakterizazio bat sartu beharko litzateke, bakoitzerako xede-aurrekontuaren proportzioa zehaztuz.\n• Gainerako jarduerek aurrekontu txikiagoa dute (250.000 euro hamar urteetan). Deigarria da 7. jarduketa, hondakin plastikoei eta horien estrategiari dagokiena: funtsezko jarduera da plastiko horien azken irteera bermatzea enpresa birziklatzaile eta balorizatzaileetan, eta bereziki errausketa-instalazioetan. Arreta handiagoa jarri beharko luke prebentzioan, horri buruzko araudi zorrotzekin.\n← Lan eskaintza: Komunikazio Arduraduna Ecologistas en Acción taldeak Espainiako kostaldeko hondakin-uren araztegietako saneamenduaren eta arazketaren egoera aztertu du. →


"Ikusten ez den lan handia egin dute" - Altsasu - Guaixe.eus\n"Ikusten ez den lan handia egin dute"\nGuaixe 2019-04-18 13:04\nBirjiñe Albira Iortiako antzerki tailerreko zuzendaria da. Tailerra urrian hasi zen zortzi parte hartzaileekin. Antzezlana taulartzeko unea iritsi da: apirilaren 27an izanen da, 19:30ean, Iortia kultur gunean\nEder Goicoechea, Jone Pelaez, Juani Santano, Rober Rodriguez, Isabel Borrega, Bea Ganuza, Sergio Molero eta Alberto Alvaro dira Iortiako antzerki tailerreko aktoreak. Haiek sortu dute ikasturte bukaeran eginen duten antzezlana Birjiñe Albira antzerkigilearen zuzendaritzapean. Astean bi orduz aritzen dira. Denbora gutxi dela dio Albirak, baina denbora horretan egin dutena "mundiala" da. Apirilaren 27an, 19:30ean, ¡Pero que me estas contando! egingo dute Iortia kultur gunean.\nTailerrean antzezlan bat prestatzen duzue. Nola da prozesua?\nTaldearen araberakoa da. Abiapuntua pertsonaiak dira, hauek nola erlazionatzen diren eta non kokatzen ditugun. Orduan, beraiek proposatzen dutenarekin istorioa osatzen goaz. Prozesua mantsoago doa, baina sormen aldetik askoz aberatsagoa da. Azkenean sortzen dugun istorio honetan guztiek parte hartzen dute eta bakoitzak nahi duen neurrian. Saiatzen gara bakoitzak nahi duena egiten. Denek dute bere momentua eta bere tokia. Beraiek erabaki dute hori egitea, eta lasaitasun horrekin lan egiten dute. Kurtso bukaeran antzezlana egitea oso ongi dago, baina beste aldetik presioa handia da. Denbora gehiago beharko genuke beti. Horretara oso zuzenduta dago eta beti gelditzen zaigu hankamotz.\nBeraz, tailerraren helburua antzezlana egitea da?\nBai, eta helburu hori oso ongi dago. Antzerkia jendearen aurrean egiteko da, baina badaude beste helburu batzuk ere eta guztia kudeatzea daukagun denboran batzuetan zaila da. Baina lortzen dugu.\nZeintzuk dira bete beharreko helburu horiek?\nBadaude antzerkigintzarekin lotuak daudenak eta, beste aldetik, oso sozialak direnak. Lehenengoa antzerkigintzen ematen den prozesua da: sormena lantzen, adierazpena handitzeko trebetasuna izaten, ahotsa lantzen, agertoki batean mugitzen... Ez dira berez teknikoak, baina oinarrizko gauzak dira. Denbora nahiko daramatenek gauza horiek sakondu behar dituzte. Beraiek ez dira oso kontziente, baina lanerako teknika desberdinak erabiltzen ditugu. Baina ez diet teknika hau edo beste erabiliko ditugu. Sozialki helburuak oso garrantzitsuak dira, ahalik eta gehiago hainbat taldeekin. Geroz eta gehiago ikusten dut autoestimuaren kontua. Hasieran asko sufritzen dute eta ez direla gauza esaten dute. Bukatzen dutenean oso gaizki egin dutela esaten dute, baina egin dutela. Beraz, autoestimurako ona da. Erlazionatzeko beste modu bat ere bada, bere burua beste toki batean ikustea. Hona sartzen direnean kanpoko gauzak kanpoan uzten dituzte eta hemen disfrutatzen dute. Erlaxatu egiten dira eta beste mundu batzuk ezagutzen dituzte. Hori oso gauza aberasgarria da.\nBatzuetan oso zaila da. Ariketak leunak izaten dira eta konturatu gabe badoaz sartzen. Poliki lotsak badoaz eta izugarrizko ziurtasuna ematen die. Oso gauza polita da.\nTailerra praktikoa da, ez?\nDena ariketak dira. Inprobisazioekin lan pila bat egiten dugu. Haiek uneoro sortzen dute. Nik proposatzen diet, baina beraiek eman dutenarekin. Orduan uneoroko hartu eman hori dago, gelditu gabe.\n¡Pero que me estas contando! antzezlana sortu duzue. Zertaz doa?\nAurtengo lana, nolabait esateko, inoiz baino serioagoa da. Umore puntua ere badauka, bestela hemendik lur jota aterako ginateke. Familia baten bizitza apurtu egiten da alabari eraso egiten diotenean. Nola kontatu eta nola salatu oso garrantzitsua bihurtzen da. Hortaz, irratiek nola tratatzen duten oso garrantzitsua da. Beraz, irrati bat oso sentsazionalista da, beste batean justua dena justua da eta legala dena legala da, eta hirugarren familiako gizon batek sortzen duen irrati librea dago. Informazioa nola ematen den kontatzen dugu, baita neskari gertatzen zaiona eta horri ematen zaion tratamendua ere lantzen dugu.\nBatzuetan publikoa garenean ez gara konturatzen horrelako tailer bat aurrean daukagunean horren atzean dagoen lana. Epaitu egiten dugu. Bati esaldi bat ahaztu egiten bazaio, mundu bat egiten dugu. Nola da posible ahaztea ikustera etorri bagara. Emaitza ikusten dugu bakarrik. Aurten inoiz baino gehiago berdin zait ikuskizunaren erdian moztu behar badugu izugarrizko korapila sortu delako. Ez dela gertatuko. Baina kasu guztietan orain arte egindako lan pertsonala hain da handia, publikoak ezin duela jakin atzean dagoen guztia. Eta pena ematen dit. Aurten bereziki izugarria izan da. Bakoitzak beraien bizitzetan eta pertsonalki dituzten zaitasunak eta guztiari nola egin dioten aurrera... ikaragarria da.


« OLERKIAK OLERTI ETA IDAZTI GUZIAK »\nEuskararen eta politikaren alde lan garrantzitsu egin zuen Sabino Aranak (1865-1903). Haren lan literarioa, ordea, murritza da, eta beti ere Aranak hizkuntzarako eraikiriko legeetara guztiz makurturik egindakoa.\nLan literario gisa Olerkiak aipatu izan da, bere garaian aldizkari desberdinetan han eta hemen argitaraturiko poemek osatua. Poemok, ordea ez ziren oso berandu arte bilduma gisa argitaratu. Egia esateko, egilearen izaerak ematen die interesa literatura testuoi, izan ere testuari eta formari dagokienez oso itxura justukoak baitira.\nErromantizismoak zabalduriko iritziei jarraiki, poesia zen generorik sublimeena, eta hortaz, berebizikoa zen haren ereduak euskaraz ematea, euskararen ahalbideak erakusteko. Sabino Aranak, gainera, poesia helburu politikoarekin eta ideologikoarekin erabili zuen “Euskal abendaren ereserkia” atontzean.\nSentimenduen munduan kokaturik, Aranaren poesiak oso espresiobide berezikoa da sentimentalismoaren inguruan. Metaforizazio prozesua oso arrunta da Aranaren olerkietan, eta narratibitatea da nagusi, poesia adierazkorraren bidetik. Neurriari eta formari dagokionez, Sabino Aranaren poesian errimaduna da neurri herrikoietan, eta askea pentsakizunaren zabalak agintzen duenean.\nGaiei dagokienez, Aranaren poemek oso tradizionalak dira: politika erlijioa darabiltza gehien, noiz edo noiz alegoria nazionala (aberriaren metaforak) ere egiten duelarik.


La Encartada fabrika-museoa ehun urtetik gorako kokagunea da, eta, 1892. urtean sortu zutenetik harik eta 1992. urtean itxi zuten arte, artilezko puntu-lanak egiten zituzten bertan. Bizkaiko industria panoramaren barruan unitate berezia da.\nBatetik, artilezko ehungintzaren industria-sektoreak zeresan txikia dauka lurraldean, baina aitzindaria izan zen industriaren aroko aurrerapen teknikoak ezartzeko orduan. Bestetik, are interesgarriagoa da, bere sorreratik bertatik ezer gutxi aldatu delako. Izan ere, bere kokaguneak, langile-koloniak, pletinen eta barren sistemak eta makinek iraultza industrialaren hasierara garamatzate eta oroipen ahalmen handiko giroa sortzen dute.\nLantegia hiribilduko Marcos Arena Bermejillo indianoaren ekimenaz sortu zen. Hain zuzen ere, funtsean gaur egun garai hartan bezala dagoen multzo industriala eraiki zuen. Harik eta itxi arte, ekoizpena integrala izan zen, lehengai gordina erosten zuelako eta irun egiten zuelako. Gero, txapelak (produktu nagusia), estalkiak, oihalak, bufandak, galtzetinak, matazak edo buru-berokiak egiteko erabiltzen zuen.\nMaiatzaren 1etik urriaren 31ra eta Aste Santuko Ostirala eta Larunbatean:\nTarifa txikitua: ,50 € (26 urtetik beherakoak, 60 urtetik gorakoak, desgaituak, langabetuak, pentsiodunak, familia ugariak eta 10 pertsonatik gorako taldeak).\nDoako sarrera: 12 urtera artekoak, irakasleak, gidak eta prentsa behar bezala egiaztatua, MNE: maiatzak 18, museoaren eguna (ostirala), Nagusi txartela, ICOM txartela eta herri jaia.\nWeb orria: www.bizkaikoa.bizkaia.eus/laencartada\nAzarotik-Martxora: 10:30etatik 14:30etara eta 15:30etatik 17:30etara.\nApiriletik-Urrira: 10:00etatik 14:00etara eta 16:00etatik 18:00etara.\nParketxeko ekimenen eta Parke Naturalaren inguruko informazio gehiago: Urkiola


Euskera nola kemendu?\nAspaldi onetan asko idatzi digute gai onetzaz idazle jatorrak.\nEuskera goi goraño jasua ikusteko zaletasun gartsua dakusgute.\nGoralketa ontarako erarik egokiena zer?.\nEta emen buru askatze aundiak dabiltzkite.\nEuskera goraldu biar degu; bai, ontan denok bat gera.\nEta galdera oni erantzun eginkorrik ez diote ematen nere ustez.\nEuskeraz itz egitia biar degu; euskaldun guztien artian al bada; abertzale guztien artian beintzat nai luke; Euzkadi maite dunak, euskera maitatzia du lenengo agindua.\nBañan gure eskuan al dago guztiei euskeraz itz egin eraztia?.\nBiar bada guk gere artian itz egingo degu, baño ¡beste ortaraño iristeako ba daude bi oinkada...!.\nGuk gaur ez daukagu kemenik guztiai eta ez ta gutxiagori ere euskera erabilli azitzekorik: gero eta geiago itz egin eraztia nola bait lortu gentzake; gaurko aberkoi indarrak botika azkarragoa nai luke, berotasun onekin batian azkarrena lan egingo luke: ez gaur erdeldun abertzalea eta geroago, bear bada, euskelduna; baizik asera aseratik euskelduna.\nNik uste, ekin geniokela beste bide batetik, euskera nola edo ala gaur bertan izan leikela giza artekoa.\nItz egin ezin bada, irakurri beintzat; eta au gure eskuan daukagu; ortarako ordea guztiak irakurriko dituzten gaiak euskeraz idatzi biar dute.\nJolas gaiak edo deporteak dirala esango nuke geiena irakurtzen diranak: gutxi dira benetan baztarrean uzten dituztenak; ortik ekin genioke bada pitinka pitinka: idazleak ba daude eta jatorrak gañera: gure izparringiak erdera ordez, euskeraz partzea ez det uste ainbat kaltegarria izango lutekianik.\nIrakurleak ez det uste euskeraz dagolako baztartuko lutekianik; bestela oien abertzaletasuna eta auntzen gaberdiko eztula berdin, berdin.\nBeste gai asko ere ba dabiltz gure artean gira biraka ixkanbillan, gai egokiak oso pozik irakurri oi diranak.\nGoguan dauzkat oraindik igesiko gure Zaizuri jaunaren idaztitxoak.\n¡Goxoak ez ba ziran gero! Ez dakit aurten nun gorde zaigun.\nGañerontzeko gaiak elkor xamarrak dira askotan, eta ez dira errex irakurtzen, onura artzen ez bada beintzat eta ala ere askok ba dute lan.\nIrakurtzeko, idazkaiak bear du bere xamurtasuna: psikoloji asko bear du idazleak; ariñ eta xamur idatzi bear du: arintasun eta xamurtasun oiek, naiz idazleak ez eman, Jolas gaiak berak dituzte: ontan daukate aldea beste gaiakin.


Garia erein eta ebaki - Ahotsak.eus\nGaria erein eta ebaki\nGaria erein eta ebaki Garia nola ereiten den. Gariak ez du jorratu beharrik. Bi gari klase ereiten zituzten, goiz-garia eta berandu-garia. Igitaiz ebakitzen zen garia. Sagardo barrika ekartzen zen egun horretarako eta auzolanean eta umore onean jarduten zuten. Gero sortak egin eta metatu.\nHizlaria(k): Urdangarin Esnal, Ramon\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan URN-020-016 kodeko bideoa nahi duzula aipatzea: ahotsak@ahotsak.eus\nGaria nola ereiten den. Gariak ez du jorratu beharrik. Bi gari klase ereiten zituzten, goiz-garia eta berandu-garia. Igitaiz ebakitzen zen garia. Sagardo barrika ekartzen zen egun horretarako eta auzolanean eta umore onean jarduten zuten. Gero sortak egin eta metatu.\nData: 2010(e)ko otsailaren 03a\n- Gero, itten zenuen, beste, artua ta babarrunaz aparte, gariya esan dezu.\n- Nola, ze behar du gariyak, ondo...\n- Hua, harek ez du jorratu beharrik, bota, lurra eman maietzian [...] ta, geo gaiñetik pasa zerbaittte hua tapatzeko, hazi hua, hua bea jaiyotzen da, bea etortzen da behetik gora hua, gari hua.\n- Sail haundiyak izaten zian, gariyanak hemen?\n- Bai, bastante, baserri ttikiya zan hau ta, ttikiya ta, batzuk goiz-gariya itten gendun, beste batzuk beandu-gariya. Bi klase izaten zian ordun'e.\n- Ta zuek itten zenuena nola esan dezu? Ze klasetako gariya iten zenuela?\n- Bitakua, bat goiz-gariya, goizo etortzen zan, bestia beandugo. Bai.\n- Ze diferentzi izaten du, ze garaitan ereitten dan edo?\n- Ze hazi klase dan izango da hoi. Geo etortzen zian, heltzen zan garaiyian, itayakin mozten zan ordun. Oain makinak-eta dare ta, hor soroa ta hangua ta, hemengua ta... barrika sagardo bat edaten zuen, ta gariya gutxi moztu.\n- Gariya mozteko, ordun auzolanian'e aitzen ziñaten? Edo etxekuak?\n- Ez, ni ez nintzan... etxian'e pixka, orduako uzten hasi zian ta. Baiño jendiai, osoba zala, bestia ez dakit zer zala, bestia auzua zala, jendia biltzen zian dozena erdi bat gizon, egun hortan.\n- Etxe gehiyotan eitten al zen gariya?\n- Bai, bai, etxero.\n- Denatan e?\n- Bai. Ta gero gari horrekin, bueno, uste det eguraldi ona beharko zula edo?\n- Bai, bai, geo, pilletan uzten zan hua, erabillitakua, besaska, besaska... Ta gero itten zittuen sorta hua hiru-lau zea hartu, gari-sorta zea hoi, harei in bueltan, zeatu, lotu.\nGaria segaz ebakitzen\nOgi berria eta ogi lizuna\nBehorrari etxafuegoa buztanean jarri\nUpa, garia gordetzeko tokia\nGari klaseak; lexikoa\nOgia nola egiten zuten